open-index/open-wikipedia-markdown huggingface dataset:
സ്വയംപഠനം

[ലഘുചിത്രം|390x390ബിന്ദു|Self-portrait of Renaissance polymath [ലിയനാർഡോ ഡാ വിഞ്ചി|Leonardo da Vinci, one of history's best known autodidacts.]]
**സ്വയംപഠനം അല്ലെങ്കിൽ Autodidacticism** (also **autodidactism**) or **self-education** (also **self-learning** and **self-teaching**) ഗുരുവിന്റെയോ ഏതെങ്കിലും സ്കൂളുപോലുള്ള വിദ്യാഭ്യാസ സ്ഥാപനങ്ങളുടെയൊ  സഹായമോ വഴികാട്ടലോ ഇല്ലാതെ നടക്കുന്ന പഠനരീതിയാണ്. പൊതുവേ പറഞ്ഞാൽ, സ്വയം പഠിതാവ് താൻ പഠിക്കേണ്ട തനിക്കിഷ്ടമുള്ള വിഷയവും പഠിക്കാനുള്ള പഠനസാമഗ്രികളും പഠിക്കേണ്ട സമയവും പഠിക്കേണ്ട ക്രമവും സ്വയം തിരഞ്ഞെടുക്കുന്നു . സ്വയംപഠിതാവ് ഔപചാരികമായ വിദ്യാഭ്യാസമുള്ളയാളോ ഇല്ലാത്തയാളോ ആയിരിക്കാം. അതിനാൽ സ്വയം പഠനം, അയാളുടെ പഠനതലത്തിനു അനുരൂപമായൊ എതിരായോ അനുഭവപ്പെടാം. സ്വയംപഠിതാക്കൾ അനേകം വിലമതിക്കപ്പെട്ട സംഭാവനകൾ നൽകാറുണ്ട്. ലിയാനാർഡോ ഡാവിഞ്ചി,  ഗീഥേ, ചാൾസ് ഡാർവ്വിൻ, തോമസ് എഡിസൺ, വില്ല്യം ഷേക്സ്പിയർ, ജിമി ഹെൻഡ്രിക്സ്, ഡേവിദ് ബോവി, സ്റ്റിവെൻ സ്പീൽബർഗ്, അലക്സാണ്ടർ ഹാമിൽട്ടൺ, ശ്രീനിവാസ രാമാനുജൻ തുടങ്ങിയവർ സ്വയംപഠിതാക്കളിൽ പ്രശസ്തരാണ്. * (List of autodidacts)*.

## പദവിജ്ഞാനം
സ്വയം പഠനം എന്ന പ്രക്രിയയ്ക്ക് അനേകം വാക്കുകൾ ഉപയൊഗിച്ചുവരുന്നുണ്ട്. ആസ്ട്രേലിയായിലെ സതേൺ ക്രോസ് സർവ്വകലാശാലയിലെ സ്റ്റിവാർട് ഹേസ്, ക്രിസ് കെന്യോൺ എന്നിവർ 2000ൽ heutagogy എന്ന പദം ഉപയോഗിച്ചു. മറ്റുള്ളവർ, self-directed learning, self-determined learning എന്നിങ്ങനെയുള്ള പദങ്ങളാണ് ഉപയോഗിക്കുന്നത്. ഇവിടെ പഠിതാവാണ് തന്റെ പഠനബോധനതന്ത്രത്തിന്റെ കേന്ദ്രം. 

## ആധുനിക വിദ്യാഭ്യാസം
ആധുനിക വിദ്യാഭ്യാസസംബ്രദായവുമായി ഏതാണ്ട് തുല്യമായതാണിന്ന് സ്വയംപഠനം. വിദ്യാഭ്യാസത്തിനനുരൂപമായി, പഠിതാക്കളെ സ്വയം കൂടുതൽ സ്വതന്ത്ര പഠനപ്രവർത്തനത്തിനു പ്രോത്സാഹിപ്പിച്ചുവരുന്നു. വ്യവസായവിപ്ലവം സ്വയം പഠിതാക്കൾക്ക് പുതിയ സാഹചര്യം സൃഷ്ടിച്ചു.

ഇരുപതാം നൂറ്റാണ്ടിനു മുമ്പ്, ഒരു ചെറിയ ന്യൂനപക്ഷത്തിനു മാത്രമെ ഉന്നതവിദ്യാഭ്യാസം ലഭ്യമായിരുന്നുള്ളു. ജോസഫ് വിറ്റ്‌വെർത്തിന്റെ 1853 മുതലുള്ള അമേരിക്കൻ വ്യവസായത്തെപ്പറ്റിയുള്ള സ്വാധീനതയുള്ള പഠനത്തിൽ യുണൈറ്റഡ് സ്റ്റെറ്റ്സിൽ സാക്ഷരതാനിരക്ക് വളരെക്കൂടുതൽ ആണെന്നു പറയുന്നു . എന്നിരുന്നാലും അന്നത്തെ അമേരിക്കൻ ഐക്യനാടുകളിൽ മിക്ക കുട്ടികളും ഹൈസ്കൂൾ വിദ്യാഭ്യാസം പൂർത്തിയാക്കുന്നില്ലായിരുന്നു. ഒരു അദ്ധ്യാപകൻ/അദ്ധ്യാപുക ആകാൻ ഹൈസ്കൂൾ വിദ്യാഭ്യാസം അനിവാര്യമായിരുന്നു. ആധുനികകാലത്ത്, വലിയ ശതമാനം കുട്ടികൾ ഹൈസ്കൂൾ വിദ്യാഭ്യാസവും കടന്ന് കോളജുകളിൽ ചേരുന്നുണ്ട്. അവരിൽ വലിയൊരുവിഭാഗം വൈദ്യശാസ്ത്രം, നിയമം തുടങ്ങിയ സങ്കേതികവിദ്യാഭ്യാസം നേടുന്നുണ്ട്.

ഇന്റർനെറ്റിൽ സൗജന്യമായും എളുപ്പത്തിലും ആർക്കും വിവരങ്ങൾ ലഭ്യമായതിനാൽ ഇന്ന് അനേകം തൊഴിലുകൾക്ക് ഔപചാരികവിദ്യാഭ്യാസത്തിന്റെ ആവശ്യകത തന്നെയില്ലാതായിരിക്കുകയാണ്. പഴയകാലത്ത് കോളജിൽ പോയാൽ അവിടെയുള്ള നല്ല ലൈബ്രറിയിൽ പോയി നല്ല റഫറൻസ് ഗ്രന്ഥങ്ങൾ ഉപയൊഗിച്ചുപഠിക്കാം എന്നതായിരുന്നു ഗുണം. ഇന്ന് ഓൺലൈൻ വഴി പുസ്തകങ്ങളും വസ്തുതകളും വളരെ വേഗത്തിലും എളുപ്പത്തിലും ആർക്കും ലഭ്യമാണെന്നത് സ്വയം പഠനത്തിന്റെ സാദ്ധ്യത വർദ്ധിപ്പിക്കുന്നു. 

## In architecture
ലഘുചിത്രം|Tadao Ando is a famous autodidact architect of the 21st century.

## സ്വയം പഠനത്തിന്റെ ഭാവി
2016ലെ സ്റ്റാക്ക് ഓവർഫ്ലോ പോൾ അനുസരിച്ച്,  സ്വയം പഠനസാദ്ധ്യത വർദ്ധിച്ചതിനാൽ സോഫ്റ്റ്‌വെയർ ഡവലപ്പേഴ്സിൽ 69.1% സ്വയം പഠനം നടത്തിയവർ ആണെന്നു കണ്ടെത്തി.

## ഇതും കാണൂ

## References

വർഗ്ഗം:വിദ്യാഭ്യാസ മനഃശാസ്ത്രം
വർഗ്ഗം:ബോധന രീതികൾ
ക്ലാസ് മുറി

[ലഘുചിത്രം|A classroom at the De La Salle University in [മനില|Manila, Philippines]]
[ലഘുചിത്രം|Classrooms in [ക്വിങ് രാജവംശം|Qing Dynasty at Wuhan University]]
**ക്ലാസ്റൂം** കുട്ടികളും മുതിർന്നവരും പഠിക്കുന്ന ഒരു മുറി ഉൾക്കൊള്ളുന്ന ഒരു പഠന സ്ഥലമാണ്. ക്ലാസ്റൂമുകൾ എല്ലാ തരത്തിലുമുള്ള വിദ്യാഭ്യാസ സ്ഥാപനങ്ങളിൽ നിന്നും, പ്രീ-സ്കൂളുകളിൽ നിന്നും യൂണിവേഴ്സിറ്റികളിൽ നിന്നും കണ്ടെത്താൻ കഴിയും. കോർപ്പറേഷൻ, മതം-ഹ്യൂമനറ്റേറിയൻ ഓർഗനൈസേഷൻ പോലുള്ള വിദ്യാഭ്യാസമോ പരിശീലനമോ നൽകുന്ന മറ്റ് സ്ഥലങ്ങളിലും ക്ലാസ് മുറികൾ ലഭ്യമാണ്. പുറത്തുള്ള ശ്രദ്ധാശൈഥില്യങ്ങൾ വഴി തടസ്സമില്ലാതെ  പഠനത്തിന് ശ്രദ്ധ കേന്ദ്രീകരിക്കാൻ ക്ലാസ് റൂമിന് സ്പെയ്സ് നൽകാൻ കഴിയുന്നു.

## വിവിധ തരം ക്ലാസ് മുറികൾ
പ്രാഥമിക സ്കൂളുകളിൽ (ഗ്രേഡുകൾ: പ്രീ-കെ വഴി 5-ാം ക്ളാസ്) ക്ലാസ്റൂമുകളിൽ 18 മുതൽ 26 വരെ വിദ്യാർത്ഥികളും ഒന്നോ രണ്ടോ ടീച്ചർമാരും കാണപ്പെടുന്നു. ഒരു ക്ലാസ് റൂമിൽ രണ്ടു അധ്യാപകരുണ്ടെങ്കിൽ ഒരാൾ ഒരു പ്രധാന അധ്യാപകനാണ്, മറ്റൊന്ന് അസോസിയേറ്റ് ആണ്.അല്ലെങ്കിൽ രണ്ടാമത്തെ അധ്യാപകൻ പ്രത്യേക വിദ്യാഭ്യാസ അധ്യാപകനായിരിക്കാം. താഴ്ന്ന പ്രാഥമിക അടിസ്ഥാനത്തിൽ ക്ലാസ് മുറികൾ അപ്പർ പ്രാഥമിക അടിസ്ഥാനത്തിൽ ചെറുതായി വ്യത്യസ്തമാണ്. ഈ ക്ലാസ് മുറികളിൽ മേശകൾക്കു പകരം ഡെസ്കുകൾ കാണപ്പെടുന്നു, മുഴുവൻ ഗ്രൂപ്പിന്റെ പഠനത്തിനും ഒരു ലൈബ്രറി, കമ്പ്യൂട്ടറുകൾ, എന്നിവയുള്ള കേന്ദ്രങ്ങൾക്ക് ഒരു സ്മാർട്ട് ബോർഡിൻറെ ഒരു ശൃംഖലയുണ്ട്. 

## കൂടുതൽ വായനയ്ക്ക്
*
*

## അവലംബം
ജി. എച്ച്. എസ്.എസ്. ഹോസ്ദുർഗ്

കാഞ്ഞങ്ങാട് വിദ്യാഭ്യാസ ജില്ലയിൽ, ഹോസ്ദുർഗ്ഗ് ഉപജില്ലയിൽ പുതിയകോട്ടയിൽ സ്ഥിതി ചെയ്യുന്ന ഒരു സർക്കാർ വിദ്യാലയമാണ് *ജി. എച്ച്. എസ്.എസ്. ഹോസ്ദുർഗ്*. **ബോർഡ് സ്കൂൾ**  എന്ന പേരിലാണ് മുൻകാലങ്ങളിൽ ഇത് അറിയപ്പെട്ടിരുന്നത്. ഇതിന്റെ മുൻവശത്താണ് ചരിത്രപ്രാധാന്യമുള്ള മാന്തോപ്പ് മൈതാനം

## ചരിത്രം
പഴയ ദക്ഷിണ കാനറ ജില്ലയൂടെ ഭാഗമായി മദ്രാസ് എലിമെന്ററി ബോർഡിന്റെ നേരിട്ടുള്ള നിയന്ത്രണത്തിൽ 1902- ൽ സ്ഥാപിച്ച ഈ വിദ്യാലയം കാസറഗോഡ് ജില്ലയിലെ ഏറ്റവും പഴക്കമേറിയ വിദ്യാലയങ്ങളിലൊന്നാണ്.  1902 മെയ് മാസത്തിൽ ഒരു കന്നഡ ലോവർ പ്രൈമറി സ്കൂൾ എന്ന നിലയിലാണ് ഈ വിദ്യാലയം സ്ഥാപിതമായത്. 1982-ൽ ഹൈസ്കൂളായി ഉയർത്തപ്പെട്ടു. കാ‍‍ഞ്ഞങ്ങാട് നഗരസഭയുടെ സഹകരണത്താൽ വിദ്യാലയത്തിന്റെ ഇപ്പോൾ നിലവിലുള്ള പ്രധാന കെട്ടിടം നിർമ്മിക്കപ്പെട്ടു.  2004-ൽ വിദ്യാലയത്തിലെ ഹയർ സെക്കന്ററി വിഭാഗം പ്രവർത്തനമാരംഭിച്ചു.
## അവലംബം

വർഗ്ഗം:കാഞ്ഞങ്ങാട് വിദ്യാഭ്യാസ ജില്ലയിലെ വിദ്യാലയങ്ങൾ
വർഗ്ഗം:കാസർഗോഡ് ജില്ലയിലെ വിദ്യാലയങ്ങൾ
വർഗ്ഗം:കേരളത്തിലെ വിദ്യാലയങ്ങൾ
കർണ്ണശാപം

## ആമുഖം
മഹാഭാരതത്തിലെ ഒരു കഥാപാത്രമാണ് കർ‌ണ്ണൻ. കുന്തീപുത്രനായി ജനിച്ചിട്ടും സൂതപുത്രനായി ജീവിക്കേണ്ടി വന്ന ഹതഭാഗ്യനായിട്ടാണ്‌ കർണ്ണനെ ചിത്രീകരിച്ചിരിക്കുന്നത്. വില്ലാളിയും വലിയ ദാനശീലനുമായിരുന്നു സൂര്യപുത്രനായ കർണ്ണൻ എന്നാണ്‌ കഥ. സ്വന്തം അനുജനായ അർജ്ജുനന്റെ അസ്ത്രത്താലാണ് കർണ്ണൻ വധിക്കപ്പെട്ടത്‌.

കർണ്ണന്റെ വധത്തിനു നിരവധി ശാപങ്ങൾ കാരണമായിട്ടുണ്ട്.

## പരശുരാമശാപം
ക്ഷത്രിയനായ  കർണ്ണൻ ഒരു ബ്രാഹ്മണനെന്ന വ്യാജേനയാണ് ക്ഷത്രിയവിദ്വേഷിയായ പരശുരാമന്റെ അടുക്കലേയ്ക്ക് ആയുധവിദ്യ അഭ്യസിക്കാൻ പോകുന്നത്. ഒരിക്കൽ കർണ്ണന്റെ മടിയിൽ പരശുരാമൻ ഉറങ്ങിക്കിടക്കുമ്പോൾ, ഭയങ്കരനായ ഒരു ഷഡ്പദം (വണ്ട്‌) വന്ന് കർണ്ണന്റെ തുടകൾ തുളക്കുന്നു. ആ വണ്ടിന്റെ പേര് അളർക്കൻ എന്നായിരുന്നു. ഗുരുവിന്റെ നിദ്രക്കു ഭംഗം വരാതിരിക്കുവാൻ കർണ്ണൻ ആ വണ്ടിന്റെ ശല്യം സഹിക്കുകയും ചെയ്യുന്നു. തന്റെ തുടകളെ വണ്ട്‌ തുളച്ചു രക്തം കിനിയുമ്പോൾ, കർണ്ണൻ ഒരു ഭാവഭേദവുമില്ലാതെ പുഞ്ചിരിച്ചുകൊണ്ട് ഇരുന്നു. രക്തം വീണു നനഞ്ഞു. ഗുരുവായ പരശുരാമൻ ഉണർന്നു. ഉണർന്നെണീറ്റ ഗുരു കാണുന്നത് ചോരയൊലിപ്പിച്ചിരിക്കുന്ന കർണ്ണനെ ആണ്. ആ വണ്ട്‌ വാസ്തവത്തിൽ ദംശൻ എന്ന അസുരനായിരുന്നു. പരശുരാമന്റെ പൂർവ്വ പിതാമഹനായ ഭൃഗുവിന്റെ ശാപത്താലാണ് വണ്ടായിത്തീർന്നത്‌. കൃതയുഗത്തിലാണ് ഇത് സംഭവിക്കുന്നത്‌. ദ്വാപരയുഗത്തിൽ പരശുരാമനിൽ നിന്നും മോക്ഷം ലഭിക്കുമെന്ന ശാപമോക്ഷമാണ് അപ്പോൾ സംഭവിച്ചത്. പരശുരാമൻ നോക്കിയയുടനെ വണ്ട്‌ ചത്തുപോയി. ആ വണ്ടിന്റെ ശരീരത്തിൽ നിന്നും ഭയാനകനായ അസുരൻ ആകാശത്തിൽ ഉയർന്നുപൊങ്ങി, പരശുരാമനോട് നന്ദി പറഞ്ഞു അദൃശനായി. അതിനു ശേഷം പരശുരാമൻ കർണ്ണനു നേരെ തിരിഞ്ഞു. അദ്ദേഹം ക്രോധിച്ചുകൊണ്ടു കർണ്ണനോട് ഇങ്ങനെ പറഞ്ഞു. “വിഡ്ഢീ, ഇത്രയും കഠിനമായ വേദന സഹിക്കുവാൻ ബ്രാഹ്മണന് സാധ്യമല്ല. നിന്റെ ഈ വീര്യം, നീ തികഞ്ഞ ക്ഷത്രിയനാണെന്ന് വിളിച്ചറിയിക്കുന്നു. പറയൂ, ഏതു രാജവംശത്തിൽ പിറന്നവനാണ് നീ? സത്യം പറഞ്ഞില്ലെങ്കിൽ നിന്നെ നാം ശപിക്കുന്നതാണ്”. 

കർണ്ണൻ, താൻ സൂതപുത്രനാണെന്നും വിദ്യ പഠിക്കുവാനുള്ള തീവ്രമായ അഭിലാഷം കൊണ്ട് ബ്രാഹ്മണനെന്നു വ്യാജം പറഞ്ഞതാണെന്നും തുറന്ന്പറയുന്നു. തുടർന്ന് ഗുരുവിനോട് തന്നെ ശപിക്കരുതെന്നു ദയനീയമായി അപേക്ഷിക്കുകയും ചെയ്തു ."ഗുരു പിതൃതുല്യനാണ് . ആപത്തിൽ രക്ഷിക്കേണ്ടവനാണ്. അതിനാൽ എന്നോട് പൊറുക്കേണമേ ”എന്ന് കർണ്ണൻ പരശുരാമനോട് വിലപിച്ചു .  എന്നാൽ അതുകൊണ്ടൊന്നും മനസ്സലിയാത്ത പരശുരാമൻ, 'പഠിച്ച വിദ്യ അത്യാവശ്യ സമയത്തു മറന്നു പോകുന്നതാണെന്നും അങ്ങനെ തരിച്ചു നിൽക്കുമ്പോൾ, നിന്റെ ആജന്മശത്രു നിന്നെ എയ്തു കൊല്ലും' എന്നും കർണ്ണനെ ശപിക്കുന്നു.

## ബ്രാഹ്മണ ശാപം
പഠനത്തിനിടയ്ക്ക് കർണ്ണൻ ഒരു ബ്രാഹ്മണന്റെ പശുവിനെ കൊല്ലുകയും ബ്രാഹ്മണൻ കർണ്ണനെ ശപിക്കുകയും ചെയ്തു. 
## ഭൂമിദേവിയുടെ ശാപം
ഒരിക്കൽ ഭൂമിദേവിയും കർണ്ണനെ ശപിക്കുന്നു. ഈ ശാപം കാരണമാണ് കർണ്ണന്റെ രഥം യുദ്ധത്തിനിടെ ചളിയിലാണ്ട് പോകുന്നത്.

## ദ്രൗപതിശാപം
കൗരവ പക്ഷത്ത് നിന്ന് കൊണ്ട് പാഞ്ചാലീവസ്ത്രാക്ഷേപം നടത്തിയതിന് കൂട്ടുനിന്ന കർണ്ണന് വലിയൊരു ശാപം ഏറ്റു വാങ്ങേണ്ടി വന്നു.

## അവലംബം
*കർണ്ണൻ
*മഹാഭാരതം
വികെ വിജയൻ

വി.കെ വിജയൻ ഇലന്തൂർ പരിയാരം ദേശത്ത് ജനിച്ചു. രാഷ്ട്രീയ സാമൂഹിക സാമുദായിക പ്രവർത്തനായിരുന്നു. സിപിഎം കൊല്ലം ജില്ലാ കമ്മറ്റി അംഗമായിരുന്നു. അടിയന്തരാവസ്ഥ വിലക്കുകൾ ലംഘിച്ചതിന് ജയിൽ വാസം അനുഭവിക്കുകയും, ക്രൂര മർദ്ദനത്തിനു ഇരയാകുകയും ചെയ്തു. ഇതേ തുടർന്ന് ഇന്ത്യൻ പോസ്റ്റൽ സർവീസിൽ നിന്നും പിരിച്ചുവിട്ടു.   സാംബവർ സമുദായ സംഘടനകളുടെ നേതൃത്വ പദവികൾ വഹിച്ചിട്ടുണ്ട്. 1977ൽ സാംബവ സംയോജന സമിതി കൺവീനർ, ഏകോപന സമിതി ജനറൽ കൺവീനർ, 1979 കേരള സാംബവർ സൊസൈറ്റിയുടെ പ്രഥമ ജനറൽ സെക്രട്ടറി, 1996ൽ അഖില കേരള ഹിന്ദു സാംബവർ മഹാസഭ ജനറൽ സെക്രട്ടറി എന്നി പദവികൾ വഹിച്ചു. 2006 ഏപ്രിൽ 13 ന് അന്തരിച്ചു. യുവദർശനം പത്രാധിപർ രതീഷ് കെ.വി മകനാണ്.
സുന്നി യുവജന ഫെഡറേഷൻ

കേരളത്തിലെ മുസ്ലിം മതവിഭാഗത്തിലെ സുന്നികൾക്കിടയിലെ യുവജന പ്രസ്ഥാനമാണ് **സുന്നി യുവജന ഫെഡറേഷൻ**(SYF). കേരളത്തിലെ മുസ്ലീം യുവ ജനങ്ങളെ അവരുടെ ധാർമിക വിദ്യാഭ്യാസ സാംസ്കാരിക ദീനി ഗുണങ്ങൾക്ക് വേണ്ടി ആദർശാധിഷ്ഠിതമായ സംഘടിപ്പിക്കുക എന്ന ലക്ഷ്യത്തോടുകൂടി 1977 മെയ് 29 ന് സ്ഥാപിതമായി. അഹ്ലുസുന്നത്തിവൽ ജമാഅത്തിന്റെ വിശ്വാസ ആദർശങ്ങളും ആചാരാനുഷ്ഠാനങ്ങളും ആണ് സുന്നി യുവജന ഫെഡറേഷൻ ആദർശമായി സ്വീകരിക്കുന്നത്. ഇമാം അശ്അരിയും മാതുരീദിയും അവരുടെ അനുഗാമികളും നിലകൊണ്ട വിശ്വാസ പ്രമാണങ്ങളും ഹനഫി, മാലികി, ശാഫിഈ, ഹമ്പലി മദ്ഹബുകളിൽ അധിഷ്ഠിതമായ ആചാരാനുഷ്ഠാനങ്ങളും മാത്രമാണ് വിശ്വാസ ആചാരങ്ങൾ കൊണ്ട് സുന്നി യുവജന ഫെഡറേഷൻ ഉദ്ദേശിക്കുന്നത്. കേരള സംസ്ഥാന ജംഇയ്യത്തുൽ ഉലമ ഈ സംഘടനയുടെ മാതൃ സംഘടനയാണ്.

## കേരളത്തിലെ മറ്റു സുന്നി യുവജന സംഘങ്ങൾ

* സമസ്ത കേരള സുന്നി യുവജന സംഘം

## അവലംബം

വർഗ്ഗം:കേരളത്തിലെ മുസ്‌ലിം സംഘടനകൾ
വർഗ്ഗം:കേരളത്തിലെ യുവജന സംഘടനകൾ
വർഗ്ഗം:കേരള സംസ്ഥാന ജംഇയ്യത്തുൽ ഉലമയുടെ പോഷകസംഘടനകൾ
മഹ ഹസ്സൻ

സിറിയൻ - ഖുർദിഷ് പത്രപ്രവർത്തകയും നോവലിസ്റ്റുമാണ് **മഹ ഹസ്സൻ** (English: **Maha Hassan** )

## ജനനം
സിറിയയിലെ അലെപ്പോയിൽ ജനിച്ചു . ഖുർദിഷ് വംശജയായ മഹ ഹസ്സൻ അറബി ഭാഷയിലെ പ്രമുഖ എഴുത്തുകാരിയാണ്. 2000ൽ ഇവരുടെ എഴുത്തുകൾ സദാചാര വിരുദ്ധമാണെന്ന് ആരോപിച്ച് സിറിയയിൽ മഹയുടെ എഴുത്തുകൾക്ക് പ്രസിദ്ധീകരിക്കുന്നതിന് വിലക്ക് ഏർപ്പെടുത്തിയിരുന്നു. 2004 ഓഗസ്റ്റ് മുതൽ പാരിസിൽ പ്രവാസ ജീവിതം നയിക്കുകയാണ്.

## പുരസ്‌കാരങ്ങൾ
2005ൽ ഹ്യൂമൻ റൈറ്റ്‌സ് വാച്ചിന്റെ വേട്ടയാടപ്പെടുന്ന എഴുത്തുകാർക്കുള്ള ഹെൽമൻ/ ഹമ്മെറ്റ് ഗ്രാൻഡിന് അർഹയായി. 2007-2008 കാലയളവിൽ പ്രമുഖ എഴുത്തുകാരിയായ ആൻ ഫ്രാങ്കിന്റെ അംസ്റ്റർഡാമിലെ പുനരുദ്ധരിച്ച അപ്പാർട്ട്‌മെന്റിൽ താമസിക്കാൻ ക്ഷണം ലഭിച്ചു. 
മഹ ഹസ്സന്റെ അംബ്ലിക്കൽ കോഡ് എന്ന നോവൽ 2011ലെ അറബിക് ബുക്കർ പ്രൈസിനുള്ള പട്ടികയിൽ
ഇടം നേടിയിരുന്നു.
## അവലംബം

വർഗ്ഗം:സിറിയൻ എഴുത്തുകാർ
ആലപ്പുഴ വിദ്യാഭ്യാസ ജില്ലയിലെ വിദ്യാലയങ്ങൾ

ആലപ്പുഴ വിദ്യാഭ്യാസ ജില്ലയിലെ  ഹൈസ്കൂളുകൾ 
## ഗവൺമെന്റ് ഹൈസ്ക്കൂളുകൾ

## എയ്ഡഡ് ഹൈസ്ക്കൂളുകൾ

## അൺഎയ്ഡഡ് ഹൈസ്ക്കുളുകൾ

## References

വർഗ്ഗം:കേരളത്തിലെ വിദ്യാലയങ്ങൾ

വർഗ്ഗം:ആലപ്പുഴ ജില്ലയിലെ കലാലയങ്ങൾ
കേരളത്തിലെ പോളിടെൿനിക് കലാലയങ്ങൾ

മുഖ്യമായും വിവിധ എഞ്ചിനീയറിങ്ങ് ശാഖകളിലും ചുരുക്കം വാണിജ്യം, മാനേജ്മെന്റ് തുടങ്ങിയ വിഷയങ്ങളിലും  മൂന്നുവർഷം നീണ്ടുനിൽക്കുന്ന നേരിട്ടുള്ള മുഴുനീള അദ്ധ്യയനത്തിനുശേഷം  ഡിപ്ലോമാബിരുദം നൽകുന്ന സാങ്കേതികവിദ്യാഭ്യാസസ്ഥാപനങ്ങളാണു് പോളിടെൿനിക്കുകൾ.  കേരള സർക്കാരിന്റെ സാങ്കേതികവിദ്യാഭ്യാസവകുപ്പിന്റെ 2017-ലെ കണക്കനുസരിച്ച്  കേരളത്തിൽ ആകെ 61 പോളിടെൿനിക്കുകൾ പ്രവർത്തിക്കുന്നുണ്ടു്. ഇവയെ 45 എണ്ണം സർക്കാർ, 6 എണ്ണം എയ്ഡഡ് മേഖല, 10 എണ്ണം സ്വാശ്രയമേഖല എന്നു തരം തിരിക്കാം.

## ചരിത്രം

ബ്രിട്ടീഷുകാർ 1794-ൽ മദ്രാസ്സിൽ സ്ഥാപിച്ച സർവ്വേ സ്കൂൾ ആയിരുന്നു ഇന്ത്യയിലെ ആദ്യത്തെ സാങ്കേതികപഠനപരിശീലനസ്ഥാപനം. ഭൂമിയുടെ കണ്ടെഴുത്തുനടത്താനുള്ള അക്കാലത്തു ലഭ്യമായ പുതിയ സർവ്വേ രീതികളിൽ വെള്ളക്കാരേയും സ്വദേശികളേയും പരിശീലനം നടത്താൻ ഉദ്ദേശിച്ചാണു് ഈ സ്ഥാപനം തുടങ്ങിവെച്ചതു്. തുടർന്ന് ഇത്തരം അടിസ്ഥാനനൈപുണ്യസ്ഥാപനങ്ങൾ ൈന്ത്യയുടെ പല ഭാഗങ്ങളിലേക്കുമായി വ്യാപിച്ചു. എന്നാൽ കേരളത്തിൽ ആധുനികശൈലിയിലുള്ള ഇത്തരം വിദ്യാഭ്യാസസ്ഥാപനങ്ങൾ ആരംഭിക്കാൻ ഇരുപതാം നൂറ്റാണ്ടുവരെ കാത്തിരിക്കേണ്ടി വന്നു.

രണ്ടാം ലോകമഹായുദ്ധകാലത്തു്  യുദ്ധരംഗത്തു ജോലിചെയ്യുന്ന ഇന്ത്യൻ സാങ്കേതികത്തൊഴിലാളികളെ പരിശീലിപ്പിക്കാൻ വേണ്ടി അന്നു് കൊച്ചി രാജ്യത്തിൽ ഉൾപ്പെട്ടിരുന്ന തൃശ്ശൂർ ചെമ്പൂക്കാവിലെ കൊട്ടാരത്തിനു സമീപം സ്ഥാപിച്ച സൈനിക എഞ്ചിനീയറിങ്ങ് പരിശീലനകേന്ദ്രമായിരുന്നു കേരളത്തിലെ ആദ്യത്തെ പോളിടെൿനിൿ കലാലയം. 1946-ൽ ഈ കേന്ദ്രത്തിനു് മഹാരാജാ’സ് ടെൿനോളജിക്കൽ ഇൻസ്റ്റിറ്റ്യൂട്ട് എന്നു പേരിട്ടു. ആ വർഷം മുതൽ സിവിൽ, ഇലൿട്രിക്കൽ, മെക്കാനിക്കൽ ശാഖകളിലായി ത്രിവത്സര ഡിപ്ലോമ കോഴ്സുകൾ ആരംഭിക്കുകയും ചെയ്തു.

സ്വാതന്ത്ര്യാനന്തരഭാരതത്തിൽ വിവിധ പഞ്ചവത്സരപദ്ധതികളുടെ ഭാഗമായി ധാരാളം എഞ്ചിനീയറിങ്ങ് കോളേജുകളും പോളിടെൿനിക്കുകളും ആരംഭിക്കുകയുണ്ടായി. അതോടൊപ്പം കേരളത്തിലും സർക്കാർ തലത്തിലും സ്വകാര്യതലത്തിലും പോളിടെൿനിക്കുകൾ വ്യാപകമായി സ്ഥാപിക്കപ്പെട്ടു.

## ഭരണവും മേൽനോട്ടവും

## വിദ്യാർത്ഥിയാവാനുള്ള യോഗ്യതാമാനദണ്ഡങ്ങളും തെരഞ്ഞെടുപ്പുരീതിയും

## പരിശീലനപദ്ധതിയും വിഷയങ്ങളും

## ഇതും കാണുക
കേരളത്തിലെ പോളിടെൿനിക് കോളേജുകളുടെ പട്ടിക

## അവലംബം
കേരള സംസ്ഥാന ജംഇയ്യത്തുൽ ഉലമ

സുന്നി പ്രസ്ഥാനമാണ് **കേരള സംസ്ഥാന ജംഇയ്യത്തുൽ ഉലമ**. 1967ൽ സമസ്ത കേരള ജംഇയ്യത്തുൽ ഉലമയിൽ നിന്നും അന്നത്തെ പ്രസിഡന്റായിരുന്ന *താജുൽ ഉലമ കെ. കെ. സദഖത്തുള്ള മൗലവി* ജുമുഅ ഖുതുബയിൽ ലൗഡ് സ്പീക്കർ ഉപയോഗിക്കുന്നതുമായി ബന്ധപ്പെട്ടുളള്ള വിയോജിപ്പുകൾ അടക്കമുള്ള വിവിധ കാരണങ്ങൾ കൊണ്ട് രാജിവെക്കുകയും കേരള സംസ്ഥാന ജംഇയ്യത്തുൽ ഉലമ എന്ന പേരിൽ ഒരു സംഘടന സ്ഥാപിക്കുകയും ചെയ്തു. ഈ സംഘടനയുടെ പ്രഥമ പ്രസിഡന്റ് ശൈഖുനാ താഴെക്കോട് കുഞ്ഞലവി മുസ്‌ലിയാരും ജനറൽ സെക്രട്ടറി ശൈഖുനാ താജുൽ ഉലമ കെ. കെ. സദഖത്തുള്ള മൗലവിയുമായിരുന്നു. താഴെക്കോട് കുഞ്ഞലവി മുസ്‌ലിയാരുടെ നിര്യാണത്തെ തുടർന്ന് ശൈഖുനാ ശംസുൽ ഉലമ കീഴന കുഞ്ഞബ്ദുള്ള മുസ്ലിയാരാണ് പ്രസിഡന്റ് പദവിയിലേക്ക് നിയുക്തരായത്. താജുൽ ഉലമയുടെ നിര്യാണത്തിനു ശേഷം ശൈഖുനാ സയ്യിദ് മുഹമ്മദ് കോയ തങ്ങൾ അൽ ജലാലി അൽ ബുഖാരി രാമന്തളിയായിരുന്നു ജനറൽ സെക്രട്ടറി. 2000ത്തിൽ ശൈഖുനാ ശംസുൽ ഉലമയുടെ  നിര്യാണത്തെ തുടർന്ന് ആ പദവി ഏറ്റെടുത്തത്  അവിഭക്ത സമസ്തയിലെ മുശാവറയിൽ അംഗമായിരുന്ന ശൈഖുൽ ഉലമ ശൈഖുനാ എൻ. കെ. മുഹമ്മദ് മുസ്‌ലിയാരായിരുന്നു. അവർ ജീവിതാവസാനം വരെ ആ പദവിയിൽ തുടർന്നു. ജനറൽ സെക്രട്ടറി സ്ഥാനം ഏറ്റെടുത്തത് മൗലാനാ നജീബ് മൗലവി ആണ്. ശൈഖുൽ ഉലമ വഫാത്തായതിനെതുടർന്ന് ശൈഖുനാ കിടങ്ങഴി അബ്ദുറഹീം മുസ്‌ലിയാർ ആ സ്ഥാനത്തേക്ക് നിയുക്തരായി.

വർഗ്ഗം:കേരളത്തിലെ മുസ്‌ലിം സംഘടനകൾ
വർഗ്ഗം:കേരള സംസ്ഥാന ജംഇയ്യത്തുൽ ഉലമ
ലയൽ അബൌദ്

ലഘുചിത്രം
**ലയൽ മൌനീർ അബൌദ്** (:; ജനനം 15 മേയ് 1982)  ലെബനീസ് പോപ്പ് ഗായകൻ, നാടോടി സംഗീത വിദഗ്ദ്ധൻ, ശബ്ദ കാവ്യ കവി, കച്ചേരി ഡാൻസർ, ഫിറ്റ് മോഡൽ, മുസ്ലിം മാനുഷിക-ബിസിനസ്സ് വനിത.

## അവലംബം

വർഗ്ഗം:1982-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ഹമീദ നാന

സിറിയൻ എഴുത്തുകാരിയും പത്രപ്രവർത്തകയുമാണ് **ഹമീദ നാന** (English: **Hamida Na'na** ).

## ജനനം
വടക്കുപടിഞ്ഞാറൻ സിറിയയിലെ ഇദ്‌ലിബ് എന്ന നഗരത്തിൽ ജനിച്ചു. ഡമസ്‌കസ് സർവ്വകലാശാലയിൽ നിന്ന് അറബി ഭാഷയിൽ പഠനം പൂർത്തിയാക്കി. സിറിയൻ ഇൻഫൊർമേഷൻ മന്ത്രാലയത്തിൽ പത്രപ്രവർത്തകയായി ജോലി ചെയ്തു. യുനെസ്‌കോയ്ക്ക് വേണ്ടി പാരിസിൽ സേവനം അനുഷ്ടിച്ചു. ലബനീസ് ദിനപത്രമായ അൽ സഫിറിൽ റിപ്പോർട്ടറായി ജോലി ചെയ്തു.
## പ്രധാന കൃതികൾ
1970ൽ അനാഷിദ് ഇംറാഹൽ ലാ താരിഫ് അൽ ഫറാഹ് എന്ന പേരിൽ കവിതാ സമാഹാരം പുറത്തിറക്കി. 1979ൽ അൽ വത്ൻ ഫിൽ അയ്‌നാൻ എന്ന പേരിൽ നോവൽ പ്രസിദ്ധീകരിച്ചു. 1989ൽ മൻ യർജു അലാ അൽ ശൗഖ് എന്ന നോവലും പുറത്തിറങ്ങി.

## അവലംബം

വർഗ്ഗം:സിറിയൻ എഴുത്തുകാർ
വർഗ്ഗം:1946-ൽ ജനിച്ചവർ
ഭിലാർ

മഹാരാഷ്ട്രയിലെ സത്താറ ജില്ലയിലെ ഒരു ഗ്രാമമാണ് **ഭിലാർ**. വിനോദസഞ്ചാരകേന്ദ്രമായ മഹാബലേശ്വറിനും പഞ്ച്ഗനിക്കും സമീപമാണ് ഈ സ്ഥലം. സ്ട്രോബെറി പഴങ്ങൾക്ക് പേരു കേട്ട ഇവിടം ഇന്ത്യയിലെ ആദ്യത്തെ  പുസ്തകഗ്രാമമായി അറിയപ്പെടുന്നു. ബ്രിട്ടനിലെ ഹൈ
ഓൺ വൈ പട്ടണത്തിന്റെ മാതൃകയിലാണ് പുസ്തകങ്ങളുടെ ഗ്രാമമാക്കിയിരിക്കുന്നത്..

## അവലംബം

വർഗ്ഗം:മഹാരാഷ്ട്രയുടെ ഭൂമിശാസ്ത്രം - അപൂർണ്ണലേഖനങ്ങൾ
ആറ്റിങ്ങൽ വിദ്യാഭ്യാസ ജില്ലയിലെ വിദ്യാലയങ്ങൾ

ആറ്റിങ്ങൽ വിദ്യാഭ്യാസ ജില്ലയിലെ ഹൈസ്കൂളുകൾ
## ഗവൺമെന്റ് ഹൈസ്ക്കൂളുകൾ

## എയ്ഡഡ് ഹൈസ്ക്കൂളുകൾ

## അൺഎയ്ഡഡ് ഹൈസ്ക്കുളുകൾ

## References

വർഗ്ഗം:കേരളത്തിലെ വിദ്യാലയങ്ങൾ
കൊല്ലം വിദ്യാഭ്യാസ ജില്ലയിലെ വിദ്യാലയങ്ങൾ

## ഗവണ്മെന്റ് ഹൈസ്കൂളുകൾ

## എയ്ഡഡ് ഹൈസ്കൂളുകൾ

## അൺ എയ്ഡഡ് വിദ്യാലയങ്ങൾ

വർഗ്ഗം:കൊല്ലം വിദ്യാഭ്യാസ ജില്ലയിലെ വിദ്യാലയങ്ങൾ
കടുത്തുരുത്തി വിദ്യാഭ്യാസ ജില്ലയിലെ വിദ്യാലയങ്ങൾ

കടുത്തുരുത്തി വിദ്യാഭ്യാസ ജില്ലയിലെ_ഹൈസ്ക്കൂളുകൾ  
## ഗവൺമെന്റ് ഹൈസ്ക്കൂളുകൾ

## എയ്ഡഡ് ഹൈസ്ക്കൂളുകൾ

## അൺഎയ്ഡഡ് ഹൈസ്ക്കുളുകൾ

## References

വർഗ്ഗം:കേരളത്തിലെ വിദ്യാലയങ്ങൾ
മാവേലിക്കര വിദ്യാഭ്യാസ ജില്ലയിലെ വിദ്യാലയങ്ങൾ

മാവേലിക്കര വിദ്യാഭ്യാസ ജില്ലയിലെ  ഹൈസ്കൂളുകൾ 
## ഗവൺമെന്റ് ഹൈസ്ക്കൂളുകൾ

## എയ്ഡഡ് ഹൈസ്ക്കൂളുകൾ

## അൺഎയ്ഡഡ് ഹൈസ്ക്കുളുകൾ

## References

വർഗ്ഗം:കേരളത്തിലെ വിദ്യാലയങ്ങൾ

വർഗ്ഗം:ആലപ്പുഴ ജില്ലയിലെ കലാലയങ്ങൾ
തൃശ്ശൂർ ലോ കോളേജ്

തൃശ്ശൂർ ജില്ലയിലെ അയ്യന്തോളിൽ സ്ഥിതിചെയ്യുന്ന  നിയമ കോളേജാണ് **സർക്കാർ ലൊ കോളേജ്, തൃശ്ശൂർ**. കോഴിക്കോട് സർവകലാശാലയുമായി അഫിലിയേറ്റ് ചെയ്തിരിക്കുന്ന ഈ കോളേജ് കേരളത്തിലെ നാലമത്തെ നിയമ കോളേജാണ്. . കേരളത്തിലെ പാലക്കാട്, തൃശ്ശൂർ, മലപ്പുറം ജില്ലകളുടെ ആവശ്യങ്ങൾ ഈ കോളേജ് നിറവേറ്റും. 1992-ലാണ് കോളേജ് തുടങ്ങിയത്. ന്യൂ ഡൽഹിയിലെ ഇന്ത്യൻ ബാർ കൗൺസിലിന്റെ അംഗീകാരമുണ്ട്. കോളേജിൽ മൂന്നു വർഷ അണ്ടർ ഗ്രാജുവേറ്റ് കോഴ്സും അഞ്ചു വർഷ ഇന്റഗ്രേറ്റഡ് കോഴ്സുമുണ്ട്. ഇവിടത്തെ ആദ്യത്തെ നിയമ ബിരുദ വിദ്യാർഥികൾ പുറത്തു വന്നത് 1993-94 അക്കാദമിക വർഷത്തിലാണ്. 

## പ്രശസ്തരായ പൂർവ്വവിദ്യാർത്ഥികൾ
* വി.ടി. ബൽറാം

## അവലംബം

വർഗ്ഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കേരളത്തിലെ നിയമ കലാലയങ്ങൾ
മലപ്പുറം വിദ്യാഭ്യാസ ജില്ലയിലെ വിദ്യാലയങ്ങൾ

മലപ്പുറം വിദ്യാഭ്യാസ ജില്ലയിലെ  ഹൈസ്കൂളുകൾ 
## ഗവൺമെന്റ് ഹൈസ്ക്കൂളുകൾ

## എയ്ഡഡ് ഹൈസ്ക്കൂളുകൾ

## അൺഎയ്ഡഡ് ഹൈസ്ക്കൂളുകൾ

## References

വർഗ്ഗം:മലപ്പുറം ജില്ലയിലെ കലാലയങ്ങൾ
വർഗ്ഗം:കേരളത്തിലെ വിദ്യാലയങ്ങൾ
കേരളത്തിലെ ഹൈസ്കൂളുകളുടെ പട്ടിക

### ഹൈസ്കൂളുകൾ

* ആറ്റിങ്ങൽ വിദ്യാഭ്യാസ ജില്ലയിലെ വിദ്യാലയങ്ങൾ
* ആലപ്പുഴ വിദ്യാഭ്യാസ ജില്ലയിലെ വിദ്യാലയങ്ങൾ
* ആലുവ വിദ്യാഭ്യാസ ജില്ലയിലെ വിദ്യാലയങ്ങൾ
* ഇരിഞ്ഞാലക്കുട വിദ്യാഭ്യാസ ജില്ലയിലെ വിദ്യാലയങ്ങൾ
* എറണാകുളം വിദ്യാഭ്യാസ ജില്ലയിലെ വിദ്യാലയങ്ങൾ
* ഒറ്റപ്പാലം വിദ്യാഭ്യാസ ജില്ലയിലെ വിദ്യാലയങ്ങൾ
* കടുത്തുരുത്തി വിദ്യാഭ്യാസ ജില്ലയിലെ വിദ്യാലയങ്ങൾ
* കട്ടപ്പന വിദ്യാഭ്യാസ ജില്ലയിലെ വിദ്യാലയങ്ങൾ
* കണ്ണൂർ വിദ്യാഭ്യാസ ജില്ലയിലെ വിദ്യാലയങ്ങൾ
* കാഞ്ഞങ്ങാട് വിദ്യാഭ്യാസ ജില്ലയിലെ വിദ്യാലയങ്ങൾ
* കാഞ്ഞിരപ്പള്ളി വിദ്യാഭ്യാസ ജില്ലയിലെ വിദ്യാലയങ്ങൾ
* കാസർഗോഡ് വിദ്യാഭ്യാസ ജില്ലയിലെ വിദ്യാലയങ്ങൾ
* കുട്ടനാട് വിദ്യാഭ്യാസ ജില്ലയിലെ വിദ്യാലയങ്ങൾ
* കൊട്ടാരക്കര വിദ്യാഭ്യാസ ജില്ലയിലെ വിദ്യാലയങ്ങൾ
* കൊല്ലം വിദ്യാഭ്യാസ ജില്ലയിലെ വിദ്യാലയങ്ങൾ
* കോട്ടയം വിദ്യാഭ്യാസ ജില്ലയിലെ വിദ്യാലയങ്ങൾ
* കോതമംഗലം വിദ്യാഭ്യാസ ജില്ലയിലെ വിദ്യാലയങ്ങൾ
* കോഴിക്കോട് വിദ്യാഭ്യാസ ജില്ലയിലെ വിദ്യാലയങ്ങൾ
* ചാവക്കാട് വിദ്യാഭ്യാസ ജില്ലയിലെ വിദ്യാലയങ്ങൾ
* ചേർത്തല വിദ്യാഭ്യാസ ജില്ലയിലെ വിദ്യാലയങ്ങൾ
* തലശ്ശേരി വിദ്യാഭ്യാസ ജില്ലയിലെ വിദ്യാലയങ്ങൾ
* തളിപ്പറമ്പ് വിദ്യാഭ്യാസ ജില്ലയിലെ വിദ്യാലയങ്ങൾ
* താമരശ്ശേരി വിദ്യാഭ്യാസ ജില്ലയിലെ വിദ്യാലയങ്ങൾ
* തിരുവനന്തപുരം വിദ്യാഭ്യാസ ജില്ലയിലെ വിദ്യാലയങ്ങൾ
* തിരുവല്ല വിദ്യാഭ്യാസ ജില്ലയിലെ വിദ്യാലയങ്ങൾ
* തിരൂരങ്ങാടി വിദ്യാഭ്യാസ ജില്ലയിലെ വിദ്യാലയങ്ങൾ
* തിരൂർ വിദ്യാഭ്യാസ ജില്ലയിലെ വിദ്യാലയങ്ങൾ
* തൃശ്ശൂർ വിദ്യാഭ്യാസ ജില്ലയിലെ വിദ്യാലയങ്ങൾ
* തൊടുപുഴ വിദ്യാഭ്യാസ ജില്ലയിലെ വിദ്യാലയങ്ങൾ
* നെയ്യാറ്റിൻകര വിദ്യാഭ്യാസ ജില്ലയിലെ വിദ്യാലയങ്ങൾ
* പത്തനംതിട്ടയിലെ സ്കൂളുകളുടെ പട്ടിക
* പാല വിദ്യാഭ്യാസ ജില്ലയിലെ വിദ്യാലയങ്ങൾ
* പാലക്കാട് വിദ്യാഭ്യാസ ജില്ലയിലെ വിദ്യാലയങ്ങൾ
* പുനലൂർ വിദ്യാഭ്യാസ ജില്ലയിലെ വിദ്യാലയങ്ങൾ
* മണ്ണാർക്കാട് വിദ്യാഭ്യാസ ജില്ലയിലെ വിദ്യാലയങ്ങൾ
* മലപ്പുറം വിദ്യാഭ്യാസ ജില്ലയിലെ വിദ്യാലയങ്ങൾ
* മാവേലിക്കര വിദ്യാഭ്യാസ ജില്ലയിലെ വിദ്യാലയങ്ങൾ
* മൂവാറ്റുപ്പുഴ വിദ്യാഭ്യാസ ജില്ലയിലെ വിദ്യാലയങ്ങൾ
* വടകര വിദ്യാഭ്യാസ ജില്ലയിലെ വിദ്യാലയങ്ങൾ
* വണ്ടൂർ വിദ്യാഭ്യാസ ജില്ലയിലെ വിദ്യാലയങ്ങൾ
* വയനാട് വിദ്യാഭ്യാസ ജില്ലയിലെ വിദ്യാലയങ്ങൾ

വർഗ്ഗം: കേരളത്തിലെ വിദ്യാലയങ്ങളുടെ പട്ടിക‍‍‍‍
കേരളത്തിലെ ഹയർസെക്കന്ററി സ്കൂളുകളുടെ പട്ടിക

കേരളത്തിലെ ഹയർസെക്കന്ററി സ്കൂളുകളുടെ പേരുവിവരം ഉള്ള പട്ടികൾകൾ ഇവിടെ സ്മാഹരിക്കുന്നു.
# തിരുവനന്തപുരം ജില്ല
#കാസർഗോഡ് വിദ്യാഭ്യാസജില്ല
#കാഞ്ഞങ്ങാട് വിദ്യാഭ്യാസജില്ല

വർഗ്ഗം:കേരളത്തിലെ വിദ്യാലയങ്ങളുടെ പട്ടിക‍‍‍‍
വർഗ്ഗം:കേരളത്തിലെ വിദ്യാലയങ്ങൾ
പ്രാഥമിക വിദ്യാഭ്യാസം

**പ്രാഥമികവിദ്യാഭ്യാസം** (primary education) എന്നത് ഔപചാരിക വിദ്യാഭ്യാസത്തിന്റെ ആദ്യ വർഷങ്ങളാണ്. ബാല്യകാലത്ത് നേടുന്ന വിദ്യാഭ്യാസമാണിത്. മിക്ക രാജ്യങ്ങളിലും പ്രാഥമിക വിദ്യാഭ്യാസം നാലാം വയസ്സിലോ അഞ്ചാം വയസ്സിലോ ആണ് ആരംഭിക്കുന്നത്.
ചില രാജ്യങ്ങളിൽ പ്രാഥമികവിദ്യാഭ്യാസത്തിനുശേഷം ഹൈസ്കൂളുകളിൽ ആണ് വിദ്യാഭ്യാസം തുടരുന്നത്, ചിലയിടങ്ങളിൽ പ്രാഥമികവിദ്യാഭ്യാസത്തിനും ഹൈസ്കൂളുകൾക്കും ഇടയിൽ അപ്പർ പ്രൈമറി അഥവാ മിഡ്ഡിൽ സ്കൂളുകളും നിലവിലുണ്ട്. 

വർഗ്ഗം:വിദ്യാഭ്യാസം
മാരി ഹജമി

പ്രമുഖ അറബി എഴുത്തുകാരിയും ഫെമിനിസ്റ്റുമായിരുന്നു **മാരി ഹജമി** (English: **Mary Ajami** ). 
## ജനനം
1988ൽ സിറിയയിലെ ഡമസ്‌കസിൽ ക്രിസ്ത്യൻ കുടുംബത്തിൽ ജനിച്ചു. ഡമസ്‌കസിലെ ഐറിഷ്, റഷ്യൻ മിഷനറി സ്‌കൂളിൽ നിന്ന് പ്രാഥമിക വിദ്യാഭ്യാസം നേടി. 1906ൽ ബെയ്‌റൂത്തിലെ അമേരിക്കൻ സർവ്വകലാശാലയിൽ നിന്ന് നേഴ്‌സിങ് പഠനം പൂർത്തിയാക്കി.. 1920ൽ ഡമസ്‌കസ് വിമൺസ് ലിറ്ററസി ക്ലബ്ബ് സ്ഥാപിച്ചു. കവയിത്രി, പത്രപ്രവർത്തക എന്നീ നിലകളിൽ ലൈല എന്ന പേരിൽ എഴുതി. 1910ൽ അൽ അറൗസ് എന്ന വനിത സാഹിത്യ മാഗസിൻ സ്ഥാപിച്ചു. ഇതു പതിനൊന്ന് വർഷം മുടക്കമില്ലാതെ പുറത്തിറങ്ങി.

## അവലംബം

വർഗ്ഗം:അറബി കവികൾ
വർഗ്ഗം:സിറിയൻ എഴുത്തുകാർ
വർഗ്ഗം:1888-ൽ ജനിച്ചവർ
ഗവൺമെന്റ് എച്ച്. എസ്. തച്ച‌ങ്ങാട്

ലഘുചിത്രം|വലത്ത്‌|സ്കൂൾ സ്ഥിതി ചെയ്യുന്ന താലൂക്ക്
കാസർകോഡ് ജില്ലയിലെ ഏറ്റവും പഴക്കമേറിയ സർക്കാർ  വിദ്യാലയങ്ങളിലൊന്നാണ് **ഗവ. എച്ച്. എസ്. തച്ച‌ങ്ങാട്**. ബേക്കൽ കോട്ടയിൽ നിന്നും ഏകദേശം 2 കി.മി. കിഴക്ക് മാറിയാണ് വിദ്യാലയം സ്ഥിതി ചെയ്യുന്നത്.  
## ചരിത്രം
ചരിത്രപ്രസിദ്ധമായ ബേക്കൽ കോട്ടയിൽ നിന്നും ഏകദേശം 2 കി.മി. കിഴക്ക് മാറി സ്ഥിതി ചെയ്യുന്ന ഒരു സർക്കാർ വിദ്യാലയമാണ് തച്ചങ്ങാട് ഗവ: ഹൈ സ്കൂൾ. ഈ വിദ്യാലയം കാസർകോഡ് ജില്ലയിലെ ഏറ്റവും പഴക്കമേറിയ വിദ്യാലയങ്ങളിലൊന്നാണ്.മലബാർ മേഖലയിലെ ആദ്യകാലത്തെ 48 വിദ്യാലയങ്ങളിൽ ഒന്ന്. തച്ചങ്ങാട് ഭജനമന്ദിരത്തിനടുത്ത് വാഴുന്നോരുടെ പാട്ട സ്ഥലത്ത് പുല്ലു മേഞ്ഞ കെട്ടിടത്തീൽ ആയിരുന്നു ഏകാധ്യാപക വിദ്യാലയം. മംഗലാപുരം ആസ്ഥാനമായ തെക്കൻ കർണ്ണാടക ജില്ലാ വിദ്യാഭ്യാസ ബോർഡിന്റെ കീഴിലായിരുന്നു ഈ വിദ്യാലയം.വി.വി .കൃഷ്ണൻ ഉദുമക്കാരൻ ആയിരുന്നു ആദ്യത്തെ ഹെഡ്മാസ്റ്റർ. 1961ലെ മഴക്കാലത്ത് സ്കൂൾ കെട്ടീടം തകർന്നു വീണു. പിന്നീടു തച്ചങ്ങാടിനു വടക്ക് കൃഷ്ണൻ മണിയാണിയുടെ ചായ പീടിക താത്കാലിക കെട്ടിടമായി പ്രവർത്തിച്ചു.1984ൽ ഹൈസ്കൂളായി അപ്ഗ്രേഡ് ചെയ്തു.

## ഭൗതികസൗകര്യങ്ങൾ
#2 ഏക്കർ സ്ഥലത്ത് വിശാലമയ കളിസ്ഥലം.
#പ്രീ പ്രെെമറി മുതൽ പത്താം ക്ലാസ്സുവരെ 31 ക്ലാസ്സു മുറികൾ.
#13 ഹൈസ്കൂൾ ക്ലാസ്സ് മുറികൾ ഹൈടെക്.
#അസംബ്ലി ഹാൾ.
#സെമിനാർ ഹാൾ.
#ഹൈസ്കൂൾ പ്രൈമറി വിഭാഗങ്ങൾക്ക് പ്രത്യേകം കമ്പ്യൂട്ടർ ലാബുകൾ.
#ബ്രോഡ്ബാന്റ് ഇന്റർനെറ്റ് സൗകര്യം.
#സയൻസ് ലാബ്
#ഡിജിറ്റൽ ലെെബ്രറി & വായനാ മുറി
#ഉച്ച ഭക്ഷണ ശാല
 #കുട്ടി റേഡിയോ
#ജൈവവൈവിധ്യോദ്യാനം

## പാഠ്യേതര പ്രവർത്തനങ്ങൾ
#സ്കൗട്ട് & ഗൈഡ്സ്
#റെഡ്ക്രോസ്
#വിഷയാധിഷ്ഠിത ക്ലബ്ബുകൾ
#ക്ലാസ് മാഗസിൻ
#വിദ്യാരംഗം കലാ സാഹിത്യവേദി
#ലാബ്ബ് പ്രവർത്തനങ്ങൾ
#ഹായ് സ്കൂൾ കുട്ടിക്കൂട്ടം എെ.ടി ക്ലബ്ബ്

## മുൻ സാരഥികൾ
*1954 വി. വി. കൃഷ്ണൻ
*1954 പുളിമുറ്റം നാരായണ റാവു
*1954 ടി. കെ. കുഞ്ഞികൃഷ്ണൻ
*1955 പി. എ. ഖാദർ നീലേശ്വരം
*1956 കെ. വി. ബാലകൃഷ്ണൻ
## വിദ്യാലയത്തിലേക്ക് എത്തുന്നതിനുള്ള മാർഗ്ഗങ്ങൾ
#ബേക്കൽ ഫോർട്ട് റെയിൽവെ സ്റ്റേഷനിൽ നിന്നു ബസ്സു മാർഗ്ഗം എത്താം.     
#നാഷണൽ ഹൈവെയിൽ പെരിയാട്ടടുക്കം എന്ന സ്ഥലത്ത് ബസ്സിറങ്ങി ഓട്ടോ മാർഗ്ഗം എത്താം.

## കൂടുതൽ അറിയാൻ
#സ്കൂളിന്റെ ഫെയ്സ്ബുക്ക് പേജ്
#സ്കൂളിന്റെ ബ്ലോഗ്

വർഗ്ഗം:കാഞ്ഞങ്ങാട് വിദ്യാഭ്യാസ ജില്ലയിലെ വിദ്യാലയങ്ങൾ
വർഗ്ഗം:കാസർഗോഡ് ജില്ലയിലെ വിദ്യാലയങ്ങൾ
ഇരിട്ടി (വിവക്ഷകൾ)

**ഇരിട്ടി**‍ എന്ന പദം കൊണ്ട് താഴെ പറയുന്നവയിൽ ഏതിനെയും വിവക്ഷിക്കാം.
*ഇരിട്ടി - ഇരിട്ടി നഗരത്തെക്കുറിച്ച്
*ഇരിട്ടി ബ്ലോക്ക് പഞ്ചായത്ത്‍‍ - ഇരിട്ടി ബ്ലോക്ക് പഞ്ചായത്തിനെക്കുറിച്ച്
*ഇരിട്ടി (താലൂക്ക്)- ഇരിട്ടി താലൂക്കിനെക്കുറിച്ച്
*ഇരിട്ടി നഗരസഭ- ഇരിട്ടി നഗരസഭയെക്കുറിച്ച്
സ്വാമി രാംദാസ് മെമ്മോറിയൽ ജി.എച്ച്.എസ്.എസ്, രാംനഗർ

ലഘുചിത്രം|വലത്ത്‌|ഹോസ്ദുർഗ് താലൂക്കിലാണു സ്കൂൾ
കാസർഗോഡ് ജില്ലയിലെ അജാനൂർ ഗ്രാമ പഞ്ചായത്തിൽ മാവുങ്കാൽ-രാമനഗരത്ത് സ്ഥിതി ചെയ്യുന്ന വിദ്യാലയമാണ്  **സ്വാമി രാംദാസ് മെമ്മോറിയൽ ഗവ:ഹയർ സെക്കന്ററിസ്കൂൾ**.  സമൂഹത്തിലെ താഴ്ന്ന ജാതിയിൽ ജനിചു എന്നതിനാൽ വിദ്യാഭ്യാസം നിഷേധിക്കപ്പെട്ടവർക്ക് വേണ്ടീയാണ് ഈ വിദ്യാലയം സ്ഥാപിതമായത്.  മൈസൂർ സംസ്ഥാനം നിലവിലുണ്ടായിരുന്ന കാലത്ത്  സൗത്ത് കാനറ ജില്ലയിൽ 'രാമനഗരം' എന്ന സ്ഥലത്ത് (കാഞ്ഞങ്ങാട് നഗരത്തിൽ നിന്നും 3 കി. മി. കിഴക്ക് മാറി ദേശീയപാതയിൽ (NH 17) 'മാവുങ്കാൽ' എന്ന സ്ഥലത്തു നിന്നും അര കി. മി. ദൂരത്തിൽ ആനന്ദാശ്രമത്തിന് എതിർവശത്തായി ഇന്നത്തെ അജാനൂർ ഗ്രാമപഞ്ജായത്തിലെ പത്താം വാർഡിൽ) 1924 നു മുമ്പുതന്നെ ഹോസ്ദൂർഗ്ഗ് താലൂക്കിൽ എലിമെന്ററി സ്കൂളായി പ്രവർത്തിച്ചിരുന്ന വിദ്യാലയം 1940 ൽ സ്വാമി രാംദാസ് ഏറ്റെടുത്തു.  1940 ൽ തന്നെ ആനന്ദാശ്രമത്തിലെ ദ്വിതീയ മഠാധിപതിയും സ്വാമി രാംദാസിന്റെ പ്രഥമ ശിഷ്യയുമായ പൂജ്യമാതാജി കൃഷ്ണാബായിയുടെ ജന്മദിനത്തിൽ പുതിയ കെട്ടിടത്തിന് തറക്കല്ലിടുകയും 1942-ൽ  സ്വാമി രാംദാസിന്റെ ജന്മദിനത്തിൽ പുതിയ കെട്ടിടത്തിലേക്ക് ക്ലാസുകൾ മാറുകയും ഈ വിദ്യാലയത്തിന് ശ്രീകൃഷ്ണവിദ്യാലയം എന്ന് നാമകരണം ചെയ്യുകയും ചെയ്തു. 1942ൽ സമൂഹത്തിൽ താഴ്ന്ന ജാതിയിൽ പെട്ടവരുടെ വിദ്യാഭ്യാസം നിഷേധിക്കപ്പെട്ട സമയത്ത് അവരുടെ ഉന്നമനത്തിനുവേണ്ടിയാണ്  ആനന്ദാശ്രമ സ്ഥാപകൻ സ്വാമി രാമദാസ് ഈ വിദ്യാലയം ആരംഭിച്ചത്. സ്വാതന്ത്യലബ്ധിക്കുശേഷം 1957 ൽ സ്വാമി രാംദാസ് ഈ വിദ്യാലയം കേരള സർക്കാറിന് കൈമാറി.  തുടർന്ന്  ഗവർമെന്റ് ഹരിജൻ വെൽഫെയർ എൽ പി സ്ക്കൂൾ എന്ന പേരിൽ  'ശ്രീകൃഷ്ണവിദ്യാലയം' പരിവർത്തനം ചെയ്യപ്പെട്ടു.

## ഭൗതികസൗകര്യങ്ങൾ
1 . 62ഏക്കർ ഭൂമിയിലാണ്  സ്ഥിതി ചെയ്യുന്നത്. 
ഹൈസ്കൂളിന്  കമ്പ്യൂട്ടർ ലാബുണ്ട്. ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്.

## പാഠ്യേതര പ്രവർത്തനങ്ങൾ
*  എസ് പി സി
*  ക്ലാസ് മാഗസിൻ.
*  വിദ്യാരംഗം കലാ സാഹിത്യ വേദി.
*  ക്ലബ്ബ് പ്രവർത്തനങ്ങൾ.

## മുൻ സാരഥികൾ
സ്കൂളിന്റെ  പ്രധാന അദ്ധ്യാപകരുടെ പേരുകൾ താഴെ കൊടുക്കുന്നു
#2015 : വാരിജ എം
#2014-2015 : വസന്തൻ എൽ
#2013-2014 :  കരുണാകരൻ കെ
# 2002-2004 :  ദാമോദരൻ

## വിദ്യാലയത്തിലേക്ക് എത്തുന്നതിനുള്ള മാർഗ്ഗങ്ങൾ
* NH 17 ന് തൊട്ട് മാവുങ്കാലിൽ നിന്നും  200 മീറ്റർ അകലത്തായി പാണത്തൂർ റോഡിൽ സ്ഥിതിചെയ്യുന്നു.        
* കാഞ്ഞങ്ങാട് നഗരത്തിൽ നിന്ന്  4 കി. മി.  അകലം

വർഗ്ഗം:കാഞ്ഞങ്ങാട് വിദ്യാഭ്യാസ ജില്ലയിലെ വിദ്യാലയങ്ങൾ
വർഗ്ഗം:കാസർഗോഡ് ജില്ലയിലെ വിദ്യാലയങ്ങൾ
ജി. എച്ച്. എസ്. എസ്. ബെല്ല ഈസ്റ്റ്

ലഘുചിത്രം|വലത്ത്‌|ഹോസ്ദുർഗ് താലൂക്കിലാണു സ്കൂൾ
പ്രാദേശികമായി 'ചെമ്മട്ടംവയൽ' സ്കൂൾ എന്നും ആധികാരികമായി 'ഗവൺമെന്റ് ഹയർ സെക്കണ്ടറി സ്കൂൾ ബല്ലാ ഈസ്റ്റ് 'എന്നും അറിയപ്പെടുന്ന സ്കൂൾ ആണിത്. 1946-ൽ തുടങ്ങി. പ്രമുഖ സ്വാതന്ത്ര്യ സമരസേനാനിയായിരുന്ന എ.സി കണ്ണൻ നായർ ആണ് ഇതിന് മുൻ കൈ എടുത്തത്.  ഇതിന് പ്രേരകശക്തിയായി നിന്നത് രണ്ടാം ലോകമഹായുദ്ധത്തിന്റെ അവസാനത്തോടെ, തൃശൂരിൽ നിന്നും ഇവിടേക്ക് കുടിയേറിയ വിദ്യാഭ്യാസ പ്രേമിയായ ഫ്രാൻസിസ് പിള്ളയാണ്. അദ്ദേഹത്തിന്റെ കെട്ടിടത്തിലാണ് സ്കൂൾ തുടങ്ങിയത്. അതേ കെട്ടിടത്തോട് ചേർന്ന്  പോസ്റ്റ് ആഫീസും റേഷൻകടയും ഉണ്ടായിരുന്നു. അദ്ദേഹത്തിന്റെ മൂത്തമകനായ അരുമസ്വാമിയാണ് സ്കൂൾ അഡ്മിഷൻ രജിസ്റ്ററിലെ ഒന്നാമത്തെ കുട്ടി.
         
സ്കൂളിന്റെ സ്ഥാപക ഹെഡ്മാസ്റ്റർ  ടി. കുഞ്ഞിരാമൻ മാസ്റ്ററായിരുന്നു. അദ്ദേഹം തന്നെ പോസ്റ്റു മാസ്റ്ററും. 1968 ൽ റിട്ടയർ ചെയ്ത അതുവരെ അദ്ദേഹം ഇവിടത്തെ അദ്ധ്യാപകനും ഹെഡ്മാസ്റ്ററും ആയിരുന്നു.  ഫ്രാൻസിസ് പിള്ളയും ആദ്യകാലത്ത് സേവനമില്ലാതെ കുട്ടികളെ പഠിപ്പിച്ചിരുന്നു.

## ഭൗതികസൗകര്യങ്ങൾ

#അഞ്ച് ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. 
#ഹൈസ്കൂളിന് 5 കെട്ടിടങ്ങളിലായി 20 ക്ലാസ് മുറികളും ഹയർ സെക്കണ്ടറിക്ക് ഇരുനില കെട്ടിടത്തിലായി 6 ക്ലാസ് മുറികളുമുണ്ട്. 
#അതിവിശാലമായ ഒരു കളിസ്ഥലം വിദ്യാലയത്തിനുണ്ട്.
#ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്.  രണ്ട് ലാബുകളിലുമായി ഏകദേശം മുപ്പതോളം കമ്പ്യൂട്ടറുകളുണ്ട്. രണ്ട് ലാബുകളിലും ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്.

## പാഠ്യേതര പ്രവർത്തനങ്ങൾ
*  സ്കൗട്ട് & ഗൈഡ്സ്.
*  ഇന്ത്യൻ റെഡ് ക്രോസ്
*  ക്ലാസ് മാഗസിൻ.
*  വിദ്യാരംഗം കലാ സാഹിത്യ വേദി.
*  ക്ലബ്ബ് പ്രവർത്തനങ്ങൾ.

## ചരിത്രത്തിലൂടെ
ഈ സ്കൂളിൽ നിന്ന് പഠിച്ച് ഇവിടെ തന്നെ അദ്ധ്യാപകരായിരുന്നവരാണ് എം. കുഞ്ഞമ്പു പൊതുവാൾ (ദേശീയ അവാർഡ് ജേതാവ്) നെല്ലിക്കാട്ട് കൃഷ്ണൻ (നോവലിസ്റ്റ്) എൻ. കെ. കാർത്ത്യാനി , വി കൃഷ്ണൻ , പി.വി സരസീരൂഹൻ, എ. കുഞ്ഞിരാമൻ നായർ തുടങ്ങിയവർ. 1981 ൽ ഇതൊരു ഹൈസ്ക്കൂളായി ഉയർത്തപ്പെട്ടു. ഇതിന് വളരെയധികം താത്പര്യം കാണിച്ചത് അന്നത്തെ പി.ടി.എ പ്രസിഡണ്ടും മുൻ കൗൺസിലറുമായിരുന്ന  കുഞ്ഞമ്പു നായരും   മുൻ പഞ്ചായത്ത് പ്രസിഡണ്ടും സ്വാതന്ത്ര്യസമര സേനാനിയുമായിരുന്ന കെ. മാധവനും ആ കാലത്ത് ഇവിടെ ഉണ്ടായിരുന്ന അദ്ധ്യാപകരുമായിരുന്നു.

യു.പി സ്കൂൾ ഹൈസ്ക്കൂളായി ഉയർത്തിയതോടെ അസിസ്റ്റന്റ് ഇൻ ചാർജായി വന്നത്  വി. കണ്ണൻ മാസ്റ്റർ ആയിരുന്നു. 1984ൽ ഇതൊരു സമ്പൂർണ ഹൈസ്ക്കൂളായി. ഹൈസ്ക്കൂൾ സ്പോൺസറിങ് കമ്മിറ്റി പ്രസിഡന്റ്   കെ. മാധവൻ അയിരുന്നു. 2004-2005 അദ്ധ്യയനവർഷത്തിൽ ഹയർസെക്കൻണ്ടറിയായി ഉയർത്തപ്പെട്ടു. 
## പ്രശസ്തരായ പൂർവവിദ്യാർത്ഥികൾ
കുഞ്ഞമ്പു പൊതുവാൾ
*
## വിദ്യാലയത്തിലേക്ക് എത്തുന്നതിനുള്ള മാർഗ്ഗങ്ങൾ
#കാഞ്ഞങ്ങാട് NH 47 ന് ജില്ലാ ആശുപത്രിക്കു സമീപം

## അവലംബം

വർഗ്ഗം:കാഞ്ഞങ്ങാട് വിദ്യാഭ്യാസ ജില്ലയിലെ വിദ്യാലയങ്ങൾ
വർഗ്ഗം:കാസർഗോഡ് ജില്ലയിലെ വിദ്യാലയങ്ങൾ
ക്രോസ്‌ബെൽറ്റ് മണി

മലയാളചലച്ചിത്രരംഗത്തെ ആദ്യകാല സംവിധായകരിൽ പ്രമുഖനായിരുന്നു **ക്രോസ്ബെൽറ്റ് മണി** എന്ന പേരിൽ അറിയപ്പെടുന്ന **കെ. വേലായുധൻ നായർ** (22 ഏപ്രിൽ 1935 – 30 ഒക്ടോബർ 2021). അദ്ദേഹം നാല്പതോളം ചലച്ചിത്രങ്ങൾ സംവിധാനം ചെയ്തിട്ടുണ്ട്. പത്തോളം സിനിമകളൂടെ സിനിമാറ്റോഗ്രാഫർ ആയും അദ്ദേഹം പ്രവർത്തിച്ചു. 

## ജീവിതരേഖ
1935 ഏപ്രിൽ 22-ന് വലിയശാലയിൽ മാധവിവിലാസത്ത് കൃഷ്ണപ്പിള്ളയുടെയും കമലമ്മയുടെയും മകനായി ക്രോസ്ബെൽറ്റ് മണി എന്ന പേരിൽ പിൽക്കാലത്ത് അറിയപ്പെട്ട വേലായുധൻ നായർ  ജനിച്ചു.

ഫോട്ടോഗ്രാഫിയിലുള്ള താൽപര്യമാണ് വേലായുധൻ നായരെ സിനിമാരംഗത്ത് എത്തിച്ചത്. 1956 മുതൽ 1961 വരെയുള്ള കാലത്ത് മെറിലാന്റ് സ്റ്റുഡിയോയിൽ പ്രവർത്തിച്ചു. ഛായാഗ്രഹണത്തിലും സംവിധാനത്തിലും ഉള്ള പ്രാഥമിക പാഠങ്ങൾ അദ്ദേഹം മനസ്സിലാക്കിയത് ഇവിടെ നിന്നാണ്. 1961-ൽ കെ.എസ് ആന്റണി സംവിധാനം ചെയ്ത കാൽപ്പാടുകൾ എന്ന ചിത്രത്തിലൂടെ സ്വതന്ത്ര ക്യാമറാമാനായി. 

1967-ൽ പുറത്തിറങ്ങിയ മിടുമിടുക്കിയാണ് ക്രോസ്‌ബെൽറ്റ് മണി സംവിധാനം ചെയ്ത ആദ്യ സിനിമ. 1970-ൽ പുറത്തിറങ്ങിയ അദ്ദേഹത്തിന്റെ രണ്ടാമത്തെ ചിത്രമായ ക്രോസ്ബെൽറ്റ് എന്ന ചിത്രത്തോടെ ആണ് അദ്ദേഹം പ്രശസ്തനാകുന്നത്. അതോടെ അദ്ദേഹം ക്രോസ്‌ബെൽറ്റ് മണി എന്ന പേരിൽ അറിയപ്പെടാൻ തുടങ്ങി.
### വ്യക്തിജീവിതം
ഇരണിയൽ ഭഗവതിമന്ദിരത്തു ശ്രീമതിയമ്മയാണ് ഭാര്യ.   2021 ഒക്ടോബർ 30 ന് അന്തരിച്ചു. രൂപ, കൃഷ്ണകുമാർ എന്നിവരാണ് മക്കൾ.

## ചലച്ചിത്രരംഗം

### സംവിധാനം

# മിടുമിടുക്കി (1968)
# ക്രോസ് ബൽറ്റ് (1970)
# മനുഷ്യബന്ധങ്ങൾ (1972)
# പുത്രകാമേഷ്ടി(1972)
# നാടൻ പ്രേമം (1972)
# ശക്തി (1972)
# കാപാലിക (1973)
# നടീനടന്മാരെ ആവശ്യമുണ്ട്  (1974)
# വെളിച്ചം അകലെ (1975)
# പെൺപട (1975)
# കുട്ടിച്ചാത്തൻ  (1975)
# താമരത്തോണി (1975)
# ചോറ്റാനിക്കര അമ്മ  (1976)
# യുദ്ധഭൂമി (1976)
# നീതിപീഠം (1977)
# പെൺപുലി (1977)
# പട്ടാളം ജാനകി (1977)
# ആനയും അമ്പാരിയും (1978)
# ബ്ലാക് ബെൽറ്റ് (1978)
# പഞ്ചരത്നം (1979)
# യൗവനം ദാഹം (1980)
# ഈറ്റപ്പുലി (1983)
# തിമിംഗലം  (1983)
# ബുള്ളറ്റ് (1984)
# ചോരക്ക് ചോര (1985)
# ബ്ലാക് മെയിൽ  (1985)
# റിവഞ്ച് (1985)
# ഒറ്റയാൻ (1985)
# കുളമ്പടികൾ (1986)
# പെൺസിംഹം (1986)
# ഉരുക്കുമനുഷ്യൻ (1986)
# നാരദൻ കേരളത്തിൽ  (1987)
# ദേവദാസ്  (1989)
# കമാൻഡർ  (1990)

### സിനിമാറ്റോഗ്രാഫി

## അവലംബം

## External links
*

വർഗ്ഗം:1935-ൽ ജനിച്ചവർ
വർഗ്ഗം:ഏപ്രിൽ 22-ന് ജനിച്ചവർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:2021-ൽ മരിച്ചവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:ഇന്ത്യൻ ചലച്ചിത്ര ഛായാഗ്രാഹകർ
വർഗ്ഗം:മലയാളചലച്ചിത്ര ഛായാഗ്രാഹകർ
കെയ്റോ യൂണിവേഴ്‌സിറ്റി

**കെയ്റോ യൂണിവേഴ്‌സിറ്റി** (*Cairo University*  **',  **ഈജിപ്ഷ്യൻ യൂണിവേഴ്‌സിറ്റി** എന്ന് 1908 മുതൽ 1940 വരേയും  **കിങ്ങ് ഫൗദ് I യൂണിവേഴ്‌സിറ്റി''' എന്ന് 1940 മുതൽ 1952 വരെയും അറിയപ്പെട്ടിരുന്നു) ഈജിപ്തിലെ പ്രമുഖ യൂണിവേഴ്‌സിറ്റിയാണ്. ഇതിന്റെ പ്രധാന കാമ്പസ് ഗിസയിൽ നൈൽ നദീതീരത്തായി സ്ഥിതിചെയുന്നു. 1908 ഡിസംബർ 28-നാണ് ഈജിപ്ഷ്യൻ യൂണിവേഴ്‌സിറ്റി സ്ഥാപിക്കപ്പെട്ടത് ആദ്യകാലത്ത് കെയ്റോയിലെ വിവിധ സ്ഥലങ്ങളിൽ പ്രവർത്തിച്ചു വന്നിരുന്ന യൂണിവേഴ്‌സിറ്റി 1929 ഒക്റ്റോബറിൽ ആണ് ഇന്ന് നിലവിലുള്ള സ്ഥലത്ത് പ്രവർത്തനം തുടങ്ങിയത്. അൽ അസർ യൂണിവേഴ്‌സിറ്റി കഴിഞ്ഞാൽ ഈജിപ്തിലെ ഏറ്റവും പഴക്കമുള്ള ഉന്നതവിദ്യാഭ്യാസസ്ഥാപനമാണിത്. ആദ്യം സ്വകാര്യസ്ഥാപനമായി തുടങ്ങിയെങ്കിലും 1925-ൽ കിങ്ങ് ഫൗദ് I -ന്റെ കീഴിൽ സർക്കാർ സ്ഥാപനമായി1940-ൽ രാജാവിന്റെ മരണശേഷം കിങ്ങ് ഫൗദ് I യൂണിവേഴ്‌സിറ്റി എന്നും 1952-ലെ വിപ്ലവത്തിനുശേഷം കെയ്റോ യൂണിവേഴ്‌സിറ്റി എന്നും അറിയപ്പെടുന്നു. ഇന്ന് ഇവിടെ 155,000 വിദ്യാർഥികൾ  22 വിഷയങ്ങളിൽ  പഠനം നടത്തുന്നു. മൂന്ന് നോബൽ സമ്മാന ജേതാക്കളെ സംഭാവന ചെയ്ത ഈ യൂണിവേഴ്‌സിറ്റി ലോകത്തെലെ ഏറ്റവും കൂടുതൽ വിദ്യാർഥികളുള്ള 50 ഉന്നതവിദ്യാഭ്യാസസ്ഥാപനങ്ങളിൽ ഒന്നാണ്.

### നോബൽ സമ്മാന ജേതാക്കളായ പൂർവ്വവിദ്യാർഥികൾ
* നജീബ് മഹ്ഫൂസ്, സാഹിത്യത്തിനുള്ള നോബൽ സമ്മാനം 1988.
* യാസർ അറഫാത്ത്, സമാധാനത്തിനുള്ള നോബൽ സമ്മാനം  1994.
* മുഹമ്മദ്‌ എൽബറാദി, സമാധാനത്തിനുള്ള നോബൽ സമ്മാനം  2005.

## അവലംബം

വർഗ്ഗം:ഈജിപ്തിലെ സർവ്വകലാശാലകൾ
വർഗ്ഗം:കെയ്റോ സർവകലാശാല
കാസർഗോഡ് വിദ്യാഭ്യാസ ജില്ലയിലെ വിദ്യാലയങ്ങൾ

ലഘുചിത്രം|വലത്ത്‌|കാസർഗോഡ് ജില്ല
കേരളത്തിന്റെ വടക്കേ ജില്ലയായ കാസർകോഡ് റവന്യൂ ജില്ലയിൽ കാഞ്ഞങ്ങാട്,  **കാസർകോഡ്** എന്നീ രണ്ട് വിദ്യാഭ്യാസ ജില്ലകളാണ് ഉള്ളത്.

## കാസർഗോഡ് വിദ്യാഭ്യാസ ജില്ലയിലെ വിദ്യാലയങ്ങൾ
കാസർഗോഡ് വിദ്യാഭ്യാസജില്ലയിലെ ഹൈസ്കൂൾ വിദ്യാലയങ്ങളുടെ പട്ടിക താഴെ കൊടുക്കുന്നു.
### സർക്കാർ വിദ്യാലയങ്ങൾ

### എയ്ഡഡ് വിദ്യാലയങ്ങൾ

### അൺ എയ്ഡഡ് വിദ്യാലയങ്ങൾ

## അവലംബം

വർഗ്ഗം:കേരളത്തിലെ വിദ്യാലയങ്ങൾ
വർഗ്ഗം:കേരളത്തിലെ വിദ്യാലയങ്ങളുടെ പട്ടിക‍‍‍‍
റെയ്‌മൊണ്ട ഥവീൽ

പലസ്തീനിയൻ എഴുത്തുകാരിയും പത്രപ്രവർത്തകയുമാണ് **റെയ്‌മൊണ്ട ഥവീൽ** എന്ന **റെയ്‌മൊണ്ട ഥവീൽ ഹവ**  (English: **Raymonda Tawil** ) 
പലസ്തീൻ അഥോറിറ്റി പ്രസിഡന്റായിരുന്ന യാസർ അറഫാത്തിന്റെ ഭാര്യ സുഹ അറഫാത്തിന്റെ മാതാവ് ആണ് റെയ്‌മൊണ്ട തവീൽ.

## ജനനം
ബ്രിട്ടീഷ് ഭരണകാലത്ത് പലസ്തീന്റെ ഭാഗമായിരുന്നു അക്കൊ ( ) യിൽ 1940ൽ ജനിച്ചു. പലസ്തീനിലെ പ്രമുഖ ക്രിസ്ത്യൻ കുടുംബത്തിലാണ് ജനനം. കവയിത്രി, എഴുത്തുകാരി, പത്രപ്രവർത്തക എന്നീ നിലകളിൽ പ്രശസ്തയാണ്. 
ഭർത്താവ് ദാവൂദ് ഥവീൽ, ഒക്‌സ്‌ഫോർഡ് സർവ്വകലാശാലയിൽ നിന്ന് വിദ്യാഭ്യാസം പൂർത്തിയാക്കിയ  ബാങ്ക് നടത്തുന്നയാളായിരുന്നു. മകൾ സുഹ അറഫാത്ത്, പ്രമുഖ പലസ്തീൻ നേതാവായ യാസർ അറഫാത്തിന്റെ ഭാര്യയായിരുന്നു. 
1978ൽ ജറുസലേമിൽ പലസ്തീനിയൻ വാർത്ത ഏജൻസി സ്ഥാപിച്ചു. അൽ ഔദ എന്ന പേരിൽ ഒരു മാഗസിൻ പ്രസിദ്ധീകരണം ആരംഭിച്ചു. പത്രപ്രവർത്തക എന്ന നിലയിൽ രാഷ്ട്രീയ പ്രവർത്തനത്തിൽ സജീവമായതോടെ, ഇസ്രയേൽ സൈന്യം വീട്ടുതടങ്കലിലടച്ചു.
2004 മുതൽ 2007 വരെ മകൾ സുഹ അറഫാത്തുമൊന്നിച്ച് തുനീഷ്യയിൽ താമസമാക്കി. 2007 ഓഗസ്റ്റിൽ തുനീഷ്യൽ പ്രസിഡന്റായിരുന്ന ബിൻ അലി ഇവരെ തുനീഷ്യയിൽ ഒഴിപ്പിച്ചു. ഇതേ തുടർന്ന് മാൾടയിൽ അഭയം തേടി. .

## അവലംബം

വർഗ്ഗം:പലസ്തീനിയൻ എഴുത്തുകാർ
വർഗ്ഗം:പലസ്തീനിയൻ കവികൾ
വർഗ്ഗം:പലസ്തീനിയൻ വനിതകൾ
വർഗ്ഗം:1940-ൽ ജനിച്ചവർ
ഏഡൻ ഉൾക്കടൽ

അറബിക്കടലിനും ചെങ്കടലിനും ഇടയിൽ സ്ഥിതിചെയ്യുന്ന ഒരു ചെറുകടലാണ് **ഏഡൻ ഉൾക്കടൽ **. യെമനിലെ ഏഡൻ പട്ടണത്തിൽ നിന്നുമാണ് ഈ പേര് വന്നത്. വടക്ക് യെമൻ, കിഴക്ക് അറേബ്യൻ കടൽ, പടിഞ്ഞാറ് ജിബൂട്ടി, ഗാർഡാഫുയി ചാനൽ, സൊമാലിയയിലെ പുന്റ്‌ലാൻഡ്, തെക്ക് സൊമാലിലാൻഡ് എന്നിവയ്ക്കിടയിലുള്ള ഇന്ത്യൻ മഹാസമുദ്രത്തിലെ ഒരു ആഴക്കടൽ ഉൾക്കടലാണിത്. വടക്കുപടിഞ്ഞാറൻ ഭാഗത്ത്, ബാബ്-എൽ-മണ്ടേബ് കടലിടുക്ക് വഴി ചെങ്കടലുമായി ബന്ധിപ്പിക്കപ്പെടുന്ന ഇത്, കിഴക്ക് അറേബ്യൻ കടലുമായി ബന്ധിപ്പിക്കപ്പെടുന്നു. പടിഞ്ഞാറ്, ഇത് ജിബൂട്ടിയിലെ തഡ്ജൗറ ഉൾക്കടലിലേക്ക് ചുരുങ്ങുന്നു. ഏദൻ റിഡ്ജ് ഉൾക്കടലിന്റെ മധ്യത്തിലായാണ് സ്ഥിതി ചെയ്യുന്നത്. കൂടാതെ റിഡ്ജിലെ ടെക്റ്റോണിക് പ്രവർത്തനം കാരണം ഉൾക്കടൽ പ്രതിവർഷം ഏകദേശം 15 മില്ലിമീറ്റർ (0.59 ഇഞ്ച്) വീതി കൂടുന്നു.

## അവലംബം
വർഗ്ഗം:ഇന്ത്യൻ മഹാസമുദ്രത്തിലെ ഉൾക്കടലുകൾ
ഡാർട്‌മത് കോളേജ്

ന്യൂ ഹാംഷെയറിലെ ഹാനോവറിൽ സ്ഥിതിചെയ്യുന്ന ഒരു ഐവി ലീഗ് കലാശാലയാണ് **ഡാർട്മത് കോളേജ്** (*Dartmouth College* ) 1769 എലിസാർ വീലോക് സ്ഥാപിച്ച ഈ കോളേജ് അമേരിക്കൻ സ്വാതന്ത്ര്യസമരത്തിനു മുൻപേ സ്ഥാപിക്കപ്പെട്ട കൊളോണിയൽ കോളേജുകളിൽ ഒന്നും, അമേരിക്കൻ ഐക്യനാടുകളിലെ ഒൻപതാമത്തെ ഉന്നതവിദ്യാഭ്യാസകേന്ദ്രമാണ്.

അമേരിന്ത്യൻ വർഗക്കാരെ ദൈവശാസ്ത്രവും ഇംഗ്ലീഷ് ജീവിതരീതികളും അഭ്യസിപ്പിക്കാനായാണ് ഈ കോളേജ് സ്ഥാപിക്കപ്പെട്ടത്. ആദ്യകാലത്ത് മുഖ്യമായും കോൺഗ്രിഗേഷൽ വൈദികരെ പരിശീലിപ്പിച്ചിരുന്ന ഈ കോളേജിന് പതിയെ മതേതരമായിത്തീരുകയും ഇരുപതാം നൂറ്റാണ്ടിന്റെ ആദ്യത്തിൽ ദേശീയപ്രശസ്തിയിലേക്ക് ഉയരുകയും ചെയ്തു.

## അവലംബം

വർഗ്ഗം:അമേരിക്കൻ ഐക്യനാടുകളിലെ സർവ്വകലാശാലകൾ
വർഗ്ഗം:ഐവി ലീഗ്
സ്കോളർഷിപ്പ്

തുടർ വിദ്യാഭ്യാസത്തിനായി ഒരു വിദ്യാർത്ഥിക്ക് ലഭിക്കുന്ന സാമ്പത്തിക സഹായമാണ് സ്കോളർഷിപ്പ് (scholraship). വിവിധ മാനദണ്ഡങ്ങൾക്കും  നിബന്ധനങ്ങൾക്കും വിധേയമായാണ്  സകോളർഷിപ്പുകൾ നൽകപ്പെടാറുള്ളത്. സ്കോളർഷിപ്പ് ദാതാക്കളുടെ ആദർശങ്ങളേയും , ഉദ്ദേശങ്ങളേയും മൂല്യങ്ങളേയും പ്രതിഫലിപ്പിക്കുന്നവയാണ് മിക്ക സ്കോളർഷിപ്പുകളും. തിരിച്ചടയ്ക്കേണ്ടുന്ന ഒരു വായ്പ്പയല്ല സ്കോളർഷിപ്പുകൾ.

## സ്കോളർഷിപ്പ്/ഗ്രാന്റ്
പരസ്പര ഭേദമില്ലാതെയാണ് ഈ രണ്ട് പദങ്ങളും പൊതുവെ ഉപയോഗിക്കപ്പെട്ട് വരുന്നതെങ്കിലും സാങ്കേതികമായി ഇവ വ്യത്യസ്തങ്ങളാണ്. 
സ്കോളർഷിപ്പുകൾക്ക് സാമ്പത്തിക പരാധീനത മാത്രമല്ല മാനദണ്ഡം. ജാതി,മതം, ലിംഗം. പ്രാദേശികത തുടങ്ങിയ നിരവധി ഉപാധികളോടെയായിരിക്കാം സ്കോളർഷിപ്പ് ലഭ്യമാവുന്നത്. കായിക സ്കോളർഷിപ്പ് ലഭിക്കുന്നത് കായിക മികവിന്റെ മാത്രം അടിസ്ഥാനത്തിലായിരിക്കും.
എന്നാൽ ഗ്രാന്റുകൾ സാമ്പത്തിക ബുദ്ധിമുട്ട് നേരിടുന്ന വിദ്യാർത്ഥികൾക്കുള്ള പഠനസഹായമാണ്.

## വിവിധ തരം സ്കോളർഷിപ്പുകൾ
പ്രധാന ഇനം സ്കോളർഷിപ്പുകൾ ഇവയാണ്.
* **മെറിറ്റ് അധിഷ്ഠിതം.**പാഠ്യ/പാഠ്യേതര വിഷയങ്ങളിൽ പ്രകടിപ്പിക്കുന്ന മികവിന്റെ അടിസ്ഥാനത്തിൽ നൽകപെടുന്നവ. വൈജ്ഞാനികം/കായികം/കല/സാമൂഹ്യ സേവനം  തുടങ്ങിയ ഇനങ്ങളിലുള്ള മികവുകൾക്ക് സ്കോളർഷിപ്പുകൾ നൽകാറുണ്ട്. വിദ്യാർത്ഥി പഠിക്കുന്ന സ്ഥാപനം തന്നെ പലപ്പോഴും സ്കോളർഷിപ്പും നൽകുന്നു. പല മെറിറ്റ് സ്കോളർഷിപ്പുകളും വ്യക്തികളോ മറ്റ് സ്ഥാപനങ്ങളോ നൽകുന്നതായിരിക്കും 
* **വ്യക്തി അധിഷ്ഠിതം:** ജാതി/മതം/വംശം/ അനാരോഗ്യം/അംഗവൈകല്യം തുടങ്ങിയവയുടെ അടിസ്ഥാനത്തിൽ നൽകുന്നവ. ഇന്ത്യയിൽ വിവിധ പിന്നോക്ക വിഭാഗങ്ങളിൽ പെട്ടവർക്കും ഏക മകൾ / അംഗവൈകല്യ വിഭാഗം ഇതിന്റെ ഉദാഹരണങ്ങൾ. അമേരിക്കയിലെ കറുത്തവർഗ്ഗക്കാർക്ക് ലഭിക്കുന്ന സ്കോളർഷിപ്പുകൽ  മറ്റൊരു ഉദാഹരണം.
* **തൊഴിലധിഷ്ഠിതം** : സമൂഹത്തിന്റെ ആവശ്യമനുസരിച്ച് വിവിധ തുറകളിൽ വൈദഗ്ദ്ധ്യം സിദ്ധിച്ചവരെ ഉണ്ടാക്കുന്നതിനായി നൽകുന്ന സ്കോളർഷിപ്പ്. ഡോക്ടർ/നഴ്സ് ലഭ്യത തീരെ കുറഞ്ഞ ഇടങ്ങളിൽ നിന്നുള്ളവർക്ക് ഇത്തരം സ്കോളർഷിപ്പുകൾ ലഭ്യമാക്കപ്പെടുന്നു. 
* **സ്ഥാപന അധിഷ്ഠിതം-**  മികച്ച വിദ്യാർത്ഥികൾക്ക് കോളേജുകളും സർവ്വകലാശാലകളും നേരിട്ട് നൽകുന്ന ഇത്തരം സ്കോളർഷിപ്പുകൾ പഠനാനന്തര തൊഴിൽ ഉപാധികൾ കാണാറുണ്ട്. മാതൃ സ്ഥാപനത്തിൽ നിശ്ചിതക്കാലം ജോലിചെയ്യണമെന്ന ഉപാധി പലപ്പോഴും സ്കോളർഷിപ്പിന്റെ ഭാഗമായിരിക്കും .
* **കായിക സ്കോളർഷിപ്പ്-** വിവിധ കായിക ഇനങ്ങളിലും കളികളിലും മികവ് പുലർത്തുവർക്ക് നൽകുന്ന് ഈ സ്കോളർഷിപ്പ് ലഭിക്കുന്ന വിദ്യാർത്ഥികൾ അതത് സ്ഥാപനത്തിന്റെ കായിക ടീമിൽ അംഗകങ്ങളായിരിക്കണം എന്ന് നിഷ്കർഷിക്കപ്പെടും. പല രാജ്യങ്ങളിലെ സർക്കാരുകൾ  കായിക താരങ്ങൾക്ക് സ്കോളർഷിപ്പ് നൽകുന്നതിനോടൊപ്പം വിദേശ രാജ്യങ്ങളിൽ കായിക പരിശീലനവും ഏർപ്പാടാക്കുന്നു.
* **ബ്രാൻഡ് അധിഷ്ഠിതം:** വിവിധ ഉല്പന്നങളുടെയോ, സേവനങ്ങളുടെയോ പ്രചരണാർഥം നൽകപ്പെടുന്ന സ്കോളർഷിപ്പ്.  മിസ് അമേരിക്ക (Miss America) സൗന്ദര്യ റാണി മൽസരം ഇത്തരത്തിലുള്ള സ്കോളർഷിപ്പിന്റെ ഏറ്റവും പ്രശസ്ത ഉദാഹരണമാണ്.**
* **ആശയ ആവിഷ്കാര സ്കോളർഷിപ്പ്:''' നൂതനവും ക്രിയാത്മകവും ആയ ആശയങ്ങൾ മുന്നോട്ട് വെയ്ക്കുക വഴി നേടുന്ന പഠന സഹായം.

## അവലംബം

വർഗ്ഗം:വിദ്യാഭ്യാസം
വർഗ്ഗം:സ്കോളർഷിപ്പുകൾ
മജ്ദ് ഷ്വീഖ

ജോർദാൻ രാഷ്ട്രീയ പ്രവർത്തകയും ബിസിനസ്സുകാരിയുമാണ് **മജ്ദ് ഷ്വീഖ** (English: **Majd Shweikeh**) 
2015 മാർച്ച് മുതൽ ജോർദാൻ ഇൻഫൊർമേഷൻ ആൻഡ് കമ്മ്യൂണിക്കേഷൻ ടെക്‌നോളജി മന്ത്രിയായിരുന്നു. ഓറഞ്ച് മെബൈൽ, വിടിഇഎൽ ചീഫ് എക്‌സിക്യുട്ടീവ് ഓഫീസറായും സേവനം അനുഷ്ടിച്ചിട്ടുണ്ട്.

## ഔദ്യോഗിക ജിവിതം
ജോർദാനിലെ യർമൂക് സർവ്വകലാശാലയിൽ നിന്ന് ഫിനാൻസിൽ ബിരുദം നേടി. 2000-2008 ഓറഞ്ച് മൊബൈൽ കമ്പനിയുടെ സിഎഫ്ഒ ആയി പ്രവർത്തിച്ചു. പിന്നീട് ഓറഞ്ച് മൊബൈലിന്റെ ചീഫ് എക്‌സിക്യുട്ടീവ് ഓഫീസറായി. കൂടാതെ, ജോർദാൻ ടെലികോം ഗ്രൂപ്പിന്റെ വൈസ് പ്രസിഡന്റായും സേവനം അനുഷ്ടിച്ചു. 2010 ജൂലൈയിൽ വിടെലിന്റെ സിഇഒആയി.

2015 മാർച്ച് രണ്ടിന് അബ്ദുള്ള എൻസൗർ മന്ത്രിസഭയിൽ ഇൻഫോർമേഷൻ-കമ്മ്യൂണിക്കേഷൻ ടെക്‌നോളജി മന്ത്രിയായി. പൊതുമേഖല വികസന മന്ത്രാലയത്തിന്റെ ചുമതലയും ഇവർക്കായിരുന്നു. 29 അംഗ ജോർദാൻ മന്ത്രിസഭയിലെ രണ്ടു വനിതകളിൽ ഒരാളായിരുന്നു ഷ്വീഖ.

## അവലംബം

വർഗ്ഗം:ജോർദാൻ
വർഗ്ഗം:രാഷ്ട്രീയപ്രവർത്തകർ
വർഗ്ഗം:1953-ൽ ജനിച്ചവർ
ദ്വിതീയ വിദ്യാഭ്യാസം

കൗമാരകാലഘട്ടത്തിൽ നേടുന്ന വിദ്യാഭ്യാസമാണ് **ദ്വിതീയ വിദ്യാഭ്യാസം** (*Secondary Education*) ഐ.എസ്.സി.ഇ.ഡി (ISCED - The International Standard Classification of Education ) സ്കെയിലിൽ ജൂനിയർ സെക്കൻഡറി, അപ്പർ  സെക്കൻഡറി എന്നിവയാണ് ദ്വിതീയ വിദ്യാഭ്യാസത്തിൽ ഉൾപ്പെടുന്നത്.പല രാജ്യങ്ങളിലും ദ്വിതീയ വിദ്യാഭ്യാസം നിർബന്ധിതമാണ്. മിക്ക രാജ്യങ്ങളിലും അഞ്ചോ ആറോ വർഷം നീണ്ടുനിൽക്കുന്ന പ്രാഥമിക വിദ്യാഭ്യാസത്തിനുശേഷം ഉന്നതവിദ്യാഭ്യാസത്തിനോ വൊക്കേഷനൽ വിദ്യാഭ്യാസത്തിനോ ജോലിചെയ്യാൻ തുടങ്ങുന്നതിനു മുൻപേയോ ആണ് ദ്വിതീയ വിദ്യാഭ്യാസം നൽകപ്പെടുന്നത്.

## അവലംബം

വർഗ്ഗം:വിദ്യാഭ്യാസം
ഗൗരി ലങ്കേഷ്

ഭാരതത്തിലെ അറിയപ്പെടുന്ന മാധ്യമപ്രവർത്തകയും സാമൂഹ്യ പ്രവർത്തകയും ആയിരുന്നു **ഗൗരി ലങ്കേഷ്**  (1962 – 5 September 2017).  കർണാടകയിലെ ബാംഗ്ലൂരിൽ രാജരാജേശ്വരി നഗറിലായിരുന്നു താമസം. അറീയപ്പെടുന്ന കവിയും എഴുത്തുകാരനായ പി. ലങ്കേഷിന്റെ മകളാണ് ഗൗരി ലങ്കേഷ്. പി. ലങ്കേഷ് തുടങ്ങിയ ലങ്കേഷ് പത്രികെ എന്ന ആഴ്ചപ്പതിപ്പിന്റെ എഡിറ്ററായി ജോലിചെയ്തു വരികയായിരുന്നു അവസാനകാലം വരെ.  ഈ ആഴ്ചപ്പതിപ്പ് പിന്നീട് 2005 മുതൽ **[[ഗൗരി ലങ്കേഷ് പത്രികെ]]** എന്നായിരുന്നു അറിയപ്പെട്ടിരുന്നത്.  രാജരാജേശ്വരി നഗറിലെ വീട്ടിൽ വെച്ച് സെപ്റ്റംബർ 5, 2017 നു രാത്രി 8 മണിയോടെ സനാതൻ സൻസ്ഥ എന്ന ഹിന്ദുത്വ ഭീകരസംഘടനാപ്രവർത്തകർ വെടിവച്ചു കൊന്നു   

കന്നഡ, തെലുഗു, ഹിന്ദി സിനിമാ നിർമ്മാതാവും സംവിധായകനുമായ ഇന്ദ്രജിത്ത് ലങ്കേഷ്  സഹോദരനും അതുപോലെ തന്നെ കന്നഡ സിനിമയിലെ അറിയപ്പെടുന്ന തിരകഥാകൃത്ത്, സംവിധായക, ഗാനരചയിതാവുമായ കവിത ലങ്കേഷ് ഗൗരിയുടെ സഹോദരിയുമാണ്. 
ലഘുചിത്രം|
മരണപ്പെട്ട് കിടക്കുന്ന ഗൌരി ലങ്കേഷിനെ കലാകാരൻ ചിത്രീകരിച്ചത് അന്ന പൊളിറ്റിക്കോസ്കയ അവാർഡ് ലഭിച്ച ആദ്യ ഇന്ത്യൻ.

## അവലംബം

വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:കൊല ചെയ്യപ്പെട്ട മാധ്യമ പ്രവർത്തകർ
വർഗ്ഗം:2017-ൽ മരിച്ചവർ
വർഗ്ഗം:സെപ്റ്റംബർ 6-ന് മരിച്ചവർ
വർഗ്ഗം:1962-ൽ ജനിച്ചവർ
ഫ്രിമോണ്ട്, കാലിഫോർണിയ

കാലിഫോർണിയയിലെ അൽമേഡ കൌണ്ടിയിലെ ഒരു നഗരമാണ് **ഫ്രിമോണ്ട്**.  സാൻ ഫ്രാൻസിസ്കോയുടെ പ്രാന്തപ്രദേശങ്ങളിൽ ഒന്നായ ഇവിടം സാൻ ഹോസെയിൽ നിന്നും 18 മൈൽ അകലെ ആണ് സ്ഥിതി ചെയ്യുന്നത്.  ഭാരതീയർ ഒട്ടേറെയുള്ള ഈ നഗരത്തിൽ 230,000 ആളുകൾ ആണ് താമസം.  സാൻ ഫ്രാൻസിസ്കോ ബേ ഏരിയയിലെ ലോക്കൽ ട്രെയിൻ സർവീസ് ആയ BART അവസാനിക്കുന്നത് ഈ നഗരത്തിലെ Warm Springs-ഇൽ ആണ്.  കിഴക്ക് മലയുടെ അടിവാരത്ത് സ്ഥിതി ചെയ്യുന്ന മിഷൻ സാൻ ഹോസെ, കാലിഫോർണിയയിലെ 21 സ്പാനിഷ്‌ ക്രിസ്തീയ സ്ഥാപനങ്ങളിൽ ഒന്നാണ്. സിലിക്കൻവാലിയോട് അടുത്ത് കിടക്കുന്ന ഈ പ്രദേശത്ത് ഇപ്പോൾ ഒരുപാട് വ്യാവസായിക സ്ഥാപനങ്ങൾ സ്ഥിതി ചെയ്യുന്നു.  വൈദ്യുത വാഹനങ്ങൾ ഉണ്ടാക്കുന്ന ടെസ്ല, കമ്പ്യൂട്ടർ മെമ്മറി കമ്പനികൾ ആയ വെസ്റ്റേൺ ഡിജിറ്റൽ, സീഗേറ്റ് എന്നിവ ഫ്രിമോണ്ടിൽ ആണ് സ്ഥിതി ചെയ്യുന്നത്.

## അവലംബം


## പുറം കണ്ണികൾ

*
*''The Argus'' 
*''Fremont Bulletin''
*Fremont Police Department

വർഗ്ഗം:കാലിഫോർണിയയിലെ നഗരങ്ങൾ
യൂണിവേഴ്സിറ്റി ഓഫ് കേപ്പ് ടൌൺ

**യൂണിവേഴ്സിറ്റി ഓഫ് കേപ്പ് ടൌൺ** (UCT) ദക്ഷിണാഫ്രിക്കയിലെ വെസ്റ്റേൺ കേപ്പ് പ്രവിശ്യയിലുൾപ്പെട്ട കേപ്പ് ടൌണിൽ സ്ഥിതിചെയ്യുന്ന ഒരു  പൊതു ഗവേഷണ സർവ്വകലാശാലയാകുന്നു. ദക്ഷിണാഫ്രക്കൻ കോളജ് ആയി 1829 ൽ സ്ഥാപിതമായ ഈ വിദ്യാഭ്യാസ സ്ഥാപനം ദക്ഷിണാഫ്രിക്കയിലെ ഏറ്റവും പഴയ ഉന്നത വിദ്യാഭ്യാസ സ്ഥാപനമാണ്. UCT എന്ന ഹ്രസ്വനാമത്തിൽ ഈ സർവ്വകലാശാല പൊതുവേ അറിയപ്പെടുന്നു.

1918 ൽ അതേ വർഷം പൂർണ്ണ സർവ്വകലാശാലാപദവി ലഭിച്ച സ്റ്റെല്ലൻബോഷ് സർവ്വകലാശാലയോടൊപ്പം ചേർന്ന്, ഇത് ദക്ഷിണാഫ്രിക്കയിലെ ഏറ്റവും പഴയ സർവകലാശാലയായും സബ് സഹാറൻ ആഫ്രിക്കയിലെ ഇപ്പോഴും നിലനിൽക്കുന്ന ഏറ്റവും പഴക്കമുള്ള സർവ്വകലാശാലകളിലൊന്നായും വർത്തിക്കുന്നു.

ക്യു.എസ്. വേൾഡ് യൂണിവേഴ്സിറ്റി റാങ്കിംഗ്സ്, ദ ടൈംസ് ഹൈയർ എഡ്യുക്കേഷൻ വേൾഡ് യൂണിവേഴ്സിറ്റി റാങ്കിംഗ്സ്, അക്കാഡമിക് റാങ്കിംഗ്സ് ഓഫ് വേൾഡ് യൂണിവേഴ്സിറ്റീസ് എന്നിവയുടം റാങ്കിംഗ് നിലവാരമനുസരിച്ച് ഏറ്റവും ഉയർന്ന റാങ്കുള്ള ആഫ്രിക്കൻ സർവകലാശാലയാണിത്. ഇവിടുത്തെ നിയമ, വാണിജ്യപര അദ്ധ്യയനവിഭാഗങ്ങൾ സ്ഥിരമായി അന്തർദ്ദേശീയതലത്തിൽത്തന്നെ ഏറ്റവും മികച്ച 100 സ്ഥാപനങ്ങളുടെ കൂടെ ഉൾപ്പെട്ടിരിക്കുന്നു. ഈ സർവ്വകലാശാലയിലെ പഠനമാദ്ധ്യമം ഇംഗ്ലീഷ് ആണ്.

## ചരിത്രം
1829 ൽ ആൺകുട്ടികൾക്കായി സൌത്ത് ആഫ്രിക്കൻ കോളെജ് എന്ന പേരിൽ ഔരു സ്കൂൾ സ്ഥാപിക്കുന്നതു മുതലാണ് UCT യുടെ ചരിത്രം ആരംഭിക്കുന്നത്.

## അവലംബം

വർഗ്ഗം:സർവ്വകലാശാലകൾ
യൂണിവേഴ്സിറ്റി ഓഫ് ഷിക്കാഗോ

**യൂണിവേഴ്സിറ്റി ഓഫ് ഷിക്കാഗോ** (**Chicago** (**U of C**, **Chicago**, or **UChicago**) ഇല്ലിനോയിസിലെ ഷിക്കോഗോയിൽ സ്ഥിതിചെയ്യുന്നതും 1890 ൽ സ്ഥാപിതമായതമായ ഒരു സ്വകാര്യ ഗവേഷണ സർവ്വകലാശാലയാണ്. നിരവധി ദേശീയ, അന്തർദേശീയ റാങ്കിങ്ങിൽ ഈ സർവ്വകലാശാലാ ആദ്യ പത്താം സ്ഥാനം അലങ്കരിക്കുന്നു.

## അവലംബം

വർഗ്ഗം:അമേരിക്കൻ ഐക്യനാടുകളിലെ സർവ്വകലാശാലകൾ
മുന അയ്യൂബ്

ലബനീസ് വംശജയായ പ്രമുഖ ഫ്രഞ്ച് ബിസിനസ്സുകാരിയാണ് **മുന അയ്യൂബ്** (English: **Mouna Ayoub** ). ഫ്രഞ്ച് ഗോസിപ്പ്‌ മാഗസിനുകളിൽ തലക്കെട്ടുകൾ സൃഷ്ടിക്കുന്ന ഒരു വനിതയാണ് ഇവർ.

## ജീവചരിത്രം
1957 ഫെബ്രുവരി 27ന് കുവൈത്തിൽ ജനിച്ചു. ലബനീസ് ഫ്രഞ്ച് പൗരത്വമുണ്ട്. ലെബനാനിലെ മരോനൈറ്റ് ക്രിസ്ത്യൻ കുടുംബത്തിൽ ജനിച്ചു. 20ാം വയസ്സിൽ ഇസ്ലാം മതം സ്വീകരിച്ചു. സൗദി അറേബ്യയിലെ കിങ് ഫഹദ് രാജാവിന്റെ ഉപദേശകനും വ്യവസായിയുമായ  നാസർ അൽ റാഷിദിനെ വിവാഹം ചെയ്തു.  ഈ ബന്ധത്തിൽ അഞ്ചു മക്കളുണ്ട്. 18 വർഷത്തെ ദാമ്പത്യ ജീവിതത്തിന് ശേഷം വിവാഹ മോചിതരായി. തുടർന്ന് സൗദി അറേബ്യയിലേക്ക് പോയി.  2000ൽ ലാ വെറിറ്റെ എന്ന പേരിൽ ജീവ ചരിത്രം എഴുതി.

## അവലംബം

വർഗ്ഗം:ലെബനീസ് വംശജർ
വർഗ്ഗം:ലെബനീസ് വനിതകൾ
വർഗ്ഗം:1957-ൽ ജനിച്ചവർ
സ്റ്റാൻഫോർഡ് സർവ്വകലാശാല

1885-ൽ ലീലാൻഡും ജെയ്ൻ സ്റ്റാൻഫോർഡും ഏകസന്തതിയായ ലീലാന്റ് സ്റ്റാൻഫോഡ് ജൂനിയറിന്റെ സ്മരണക്കായി ആരംഭിച്ച സർവ്വകലാശാലയാണ് **സ്റ്റാൻഫോർഡ് സർവ്വകലാശാല** . രാജ്യത്തെ ഏറ്റവും വലിയ ധനസമാഹരണ സ്ഥാപനങ്ങളിൽ ഒന്നാണ് യൂണിവേഴ്സിറ്റി. ഒരു വർഷത്തിൽ ഒന്നിലധികം ബില്ല്യൺ ഡോളർ സമാഹരിക്കാൻ കഴിയുന്ന ആദ്യത്തെ വിദ്യാലയമാണിത്. ബിരുദ, ബിരുദ വിദ്യാർത്ഥികൾ, മറ്റ് നാലു പ്രൊഫഷണൽ വിദ്യാലയങ്ങൾ ഉള്ള മൂന്ന് അക്കാഡമിക് വിദ്യാലയങ്ങൾ ഉണ്ട്.1906 നും 1989 നും ഇടയിൽ ഭൂകമ്പം ബാധിച്ചെങ്കിലും എല്ലാ സമയത്തും കാമ്പസ് പുനർനിർമിച്ചു .1959-ൽ പൂർത്തിയായ സ്റ്റാൻഫോഡ് മെഡിക്കൽ സെന്റർ 800 കിടക്കകളുള്ള ഒരു അധ്യാപക ആശുപത്രിയാണ്. 1962 ൽ സ്ഥാപിതമായ SLAC നാഷണൽ ആക്സലറേറ്റർ ലബോറട്ടറി (തുടക്കത്തിൽ സ്റ്റാൻഫോർഡ് ലീനിയർ ആക്സിലറേറ്റർ സെന്റർ എന്നായിരുന്നു), കണികാ ഫിസിക്സിൽ ഗവേഷണം നടത്തുകയാണ്. സാൻ ഫ്രാൻസിസ്കോ ഉപദ്വീപിലെ വടക്കുപടിഞ്ഞാറൻ ഭാഗത്താണ് ഇത് സ്ഥിതി ചെയ്യുന്നത്. സാൻ ഫ്രാൻസിസ്കോയുടെ തെക്ക് കിഴക്ക് ഏകദേശം 37 മൈൽ (60 കിലോമീറ്റർ), സാൻ ജോസിന്റെ വടക്ക് പടിഞ്ഞാറ് ഏതാണ്ട് 20 മൈൽ (ദൂരം) എന്നിവയാണ് സാന്റാ ക്ലാര താഴ്വര (സിലിക്കൺ വാലി). 2008-ൽ 60% ഭൂമി ഈ പ്രദേശങ്ങളിൽ അവികസിത നിലയില്ലാതെയായി. [60]ഇൻകോർപ്പറേറ്റ് ചെയ്യപ്പെട്ട സാൻ മാറ്റൊ കൗണ്ടിയിൽ (SLAC നാഷണൽ ആക്സിലറേറ്റർ ലബോറട്ടറി, ജാസ്പെർ റിഡ്ഡ് ബയോളജിക്കൽ പ്രിസ്വ്വ്വ് ഉൾപ്പെടെ), മെൻലോ പാർക്ക് (സ്റ്റാൻഫോർഡ് ഹിൽസ് അയൽപക്കം), വുഡ്സൈഡ്, പോർട്ടോള വാലി എന്നീ നഗര പരിധികളിൽ ഭൂരിഭാഗവും ക്യാമ്പസിനുണ്ട്. ]

## ഭരണസംവിധാനവും സംഘടനയും

യൂണിവേഴ്സിറ്റി ചീഫ് എക്സിക്യൂട്ടീവ് ഓഫീസർ ആയി ചുമതലപ്പെടുത്തുന്നതിന് ബോർഡ് നിയമനം നടത്തുന്നു, കൂടാതെ പ്രൊഫസർമാരുടെ ചുമതലകൾ നിശ്ചയിക്കുകയും, സാമ്പത്തിക, ബിസിനസ്സ് കാര്യങ്ങൾ കൈകാര്യം ചെയ്യുകയും 9 വൈസ് പ്രസിഡന്റുമാരെ നിയമിക്കുകയും ചെയ്യുന്നു.

## ധനസമാഹരണം

സ്റ്റാൻഫോർഡ് വർഷങ്ങളായി അമേരിക്കയിൽ ഏറ്റവും വലിയ ധനസമാഹരണ സർവകലാശാലയാണ്. 2007-ൽ $ 832 മില്യൺ 2006 ൽ $ 911 മില്യൺ,  2008-ൽ $ 785 മില്യൺ,  2009-ൽ $ 640 മില്യൺ,  2010-ൽ $ 599 മില്യൺ,  2011-ൽ $ 709 മില്യൺ, [95] 2012 ൽ $ 1.035 ബില്ല്യൺ ഡോളർ, ഒരു വർഷത്തിൽ ഒരു ബില്യൺ ഡോളർ വർദ്ധിപ്പിക്കുന്ന ആദ്യത്തെ സ്കൂൾ ആയി  . 2013, 2014 വർഷങ്ങളിൽ ഇത് 932 ദശലക്ഷം ഡോളർ, 928 ദശലക്ഷം ഡോളർ എന്നിങ്ങനെയായിരുന്നു. സ്റ്റാൻഫോർഡ് എൻഡോവ്മെന്റിൽ നിന്നുള്ള പെയ്ന്റ്സ്, 2014 ലെ സാമ്പത്തിക വർഷം ഏതാണ്ട് 23% യൂണിവേഴ്സിറ്റി ചെലവഴിച്ചു. 

## പുരസ്കാരം നേടിയവർ
സ്റ്റാൻഫോർഡ് സർവകലാശാലയിൽ പഠിച്ച വിദ്യാർത്ഥികളിൽ പുരസ്ക്കാരങ്ങൾ നേടിയവർ

21 നോബൽ സമ്മാനം നേടിയവർ (ഔദ്യോഗിക എണ്ണം; മൊത്തം 64 അഫിലിയേറ്റഡ്); 

155 നാഷണൽ അക്കാഡമി ഓഫ് സയൻസിന്റെ അംഗങ്ങൾ 

നാഷണൽ അക്കാഡമി ഓഫ് എഞ്ചിനീയറിംഗിൽ 105 അംഗങ്ങൾ. 

ഇൻസ്റ്റിറ്റ്യൂട്ട് ഓഫ് മെഡിസിനിൽ 66 അംഗങ്ങൾ, 

അമേരിക്കൻ അക്കാദമി ഓഫ് ആർട്സ് ആൻഡ് സയൻസിന്റെ 277 അംഗങ്ങൾ 

20 ദേശീയ ശാസ്ത്ര പുരസ്കാരം ലഭിച്ചവർ; 

2 നാഷണൽ മെഡൽ ഓഫ് ടെക്നോളജിയുടെ സ്വീകർത്താക്കൾ 

3 ദേശീയ മാനവികത മെഡലിന്റെ സ്വീകർത്താക്കൾ 

അമേരിക്കൻ ദാർശനികസമിതിയുടെ 50 അംഗങ്ങൾ. 

അമേരിക്കൻ ഫിസിക്സ് സൊസൈറ്റിയുടെ 56 അംഗങ്ങൾ (1995 മുതൽ),

5 പുലിറ്റ്സർ പ്രൈസ് വിജയികൾ;

27 മക്അർതൂർ ഫെലോകൾ; 

5 വോൾഫ് ഫൌണ്ടേഷൻ പുരസ്കാര ജേതാക്കൾ 

2 എസിഎൽ ലൈഫ് ടൈം അച്ചീവ്മെന്റ് അവാർഡ് ജേതാക്കൾ; 

14 AAAI ൽ നിന്നുള്ളവർ; 

3 പ്രസിഡൻഷ്യൽ മെഡൽ ഓഫ് ഫ്രീഡം ജേതാക്കൾ.

## അവലംബം

## പുറത്തേക്കുള്ള കണ്ണികൾ

*https://www.stanford.edu/
*Stanford Athletics website 
*

വർഗ്ഗം:അമേരിക്കൻ ഐക്യനാടുകളിലെ സർവ്വകലാശാലകൾ
വർഗ്ഗം:സ്റ്റാൻഫോർഡ് സർവ്വകലാശാല
സ്കൂൾ ആപ്പ് (School App)

കേരളത്തിലെ അധ്യാപകർ  ഉപയോഗിക്കുന്ന ഒരു മൊബൈൽ ആപികേശൻ ആണ് സ്കൂൾ ആപ്പ് അധ്യാപകർക്കും, വിദ്യാർത്ഥികൾക്കും ഉപകാരപ്പെടുന്ന http://ghsmuttomblogoldposts.blogspot.in/2017/08/school-app-kerala.html ആഡ്രോയിഡ് . ആപ്ലിക്കേഷൻ തയ്യാറാക്കിയത് മണ്ണാർക്കാട് തിരുവിഴാംകുന്ന് സി പി എ യു പി സ്ക്കുൾ അധ്യാപകനായ ഹാരിസ് മാസ്റ്ററാണ്.

➤സ്ക്കൂളുമായി ബന്ധപെട്ട വാർത്തകളും മറ്റും നോട്ടിഫിക്കേഷനായി ലഭിക്കുന്നു

➤സംമ്പൂർണ്ണ , സ്പാർക്ക്, Gain PF ,സ്കോളർഷിപ്പുകൾ, MDM തുടങ്ങി സ്ക്കൂളുമായി ബന്ധപെട്ട എല്ലാ പോർട്ടലുകളും മൊബൈലിൽ നിന്ന് തന്നെ ഉപയോഗിക്കാം.

➤സ്ക്കൂളുമായി ബന്ധപെട്ട എല്ലാ ഫോമുകളും (600 ൽ അധികം ഫോമുകൾ)

➤സ്ക്കൂളിൽ ആവശ്യമായി വരുന്ന യൂസർ മാന്വലുകൾ,സ്ക്കൂളിൽ അവശ്യമായി വരുന്ന സോഫ്റ്റ് വെയറുകൾ 

➤ കേരളത്തിലെ മുഴുവൻ സ്ക്കൂളുകളിലെയും സ്റ്റാഫ് ലിസ്റ്റ്.

➤കേരളത്തിലെ മുഴുവൻ AEO, DEO ,DDO മറ്റു വിദ്യാഭ്യാസ ഓഫീസുകൾ എന്നിവിടങ്ങളിലെ കോൺടാക്റ്റ് നമ്പറുകൾ ഈ മെയിൽ ഐഡികൾ

➤വിദ്യാഭ്യാസ വകുപ്പിൽ നിന്നുള്ള ഓർഡറുകൾ ,സർക്കുലറുകൾ.

➤ഒന്നു മുതൽ പ്ലസ് ട്ടു വരെയുള്ള ടെക്സ്റ്റ് ബുക്കുകൾ ,ഹാന്റ് ബുക്കുകൾ, വർക്ക് ഷീറ്റുകൾ ഓഡിയോ  വീഡിയോ റിസോഴ്സുകൾ, കൂടുതൽ റഫറൻസ് ലഭ്യമാകുന്ന  ലിങ്കുകൾ പ്രസന്റേഷനുകൾ എന്നിവ.

➤മറ്റു ഡിക്ഷണറി  ആപുകൾ ഇൻസ്റ്റാൾ ചെയ്യൊണ്ട ആവശ്യമില്ല.

➤ ഈ ലൈബ്രറി എന്ന പേജിലൂടെ മലയാളം വാർത്തകൾ ലഭ്യമാണ്.

ന്യൂസ് ഹണ്ട് പോലുള്ള   ആപുകൾ ഇൻസ്റ്റാൾ ചെയ്യൊണ്ട ആവശ്യമില്ല

➤സമഗ്ര റിസോഴ്സസ് എന്ന പേജിലൂടെ IT@School ന്റെ പുതിയ റിസോഴ്സ് പോർട്ടലായ സമഗ്ര ഉപയോഗിക്കാം.

➤റിസോഴ്സ് ബ്ലോഗ്സ്  എന്ന പേജിലൂടെ  കേരളത്തിലെ അധ്യാപകരുടെ  ബ്ലോഗുകളും ലഭ്യമാണ്.

➤സർവീസ് / ICT സഹായങ്ങൾ .
4. technology blog
ശ്രീ രാമവർമ്മ സംഗീത വിദ്യാലയം

കേരളത്തിലെ ഏറ്റവും പഴക്കമേറിയ സർക്കാർ വിദ്യാലയങ്ങളിലൊന്നാണ് തൃശ്ശൂർ ജില്ലയിൽ, തൃശ്ശൂർ പട്ടണത്തിൽ സ്ഥിതി ചെയ്യുന്ന ***ശ്രീരാമവർമ്മ സംഗീത വിദ്യാലയം*** (English:Sree Rama Varma Music School). സംഗീത പഠനം നടത്തുന്നതിന് മാത്രം ലക്ഷ്യമിട്ട് തുടങ്ങിയ കേരളത്തിലെ ആദ്യത്തെ വിദ്യാലയം കൂടിയാണ് ഇത്. ഇവിടെ തുടക്കം മുതൽക്ക് തന്നെ പെൺകുട്ടികൾക്ക് മാത്രമാണ് പ്രവേശനമുള്ളത്‌.  **എസ്. ആർ. വി. മ്യൂസിക് സ്കൂൾ** എന്ന ചുരുക്കപ്പേരിലും ഈ വിദ്യാലയം അറിയപ്പെടുന്നു.

 2016ൽ ഈ സ്ഥാപനം എസ്.ആർ.വി. (ശ്രീരാമവർമ്മ) ഗവ.കോളേജ് ഓഫ് മ്യൂസിക് ആൻഡ് പെർഫോമിംഗ് ആർട്സ് എന്ന പേരിൽ കോളേജായി ഉയർത്തപ്പെട്ടു.

## ചരിത്രം

കൊച്ചി രാജവംശത്തിലെ രാമവർമ്മ പതിനഞ്ചാമൻ, കൊട്ടാരത്തിലെ സ്ത്രീജനങ്ങൾക്ക് സംഗീതം അഭ്യസിക്കാൻ വേണ്ടി തുടങ്ങിയതായിരുന്നു ഈ സ്കൂൾ. സ്വാതന്ത്ര്യലബ്ധിക്ക് ശേഷം സർക്കാർ അധീനതയിൽ വന്ന ഈ സ്കൂളിന് ഒരു ഘട്ടത്തിൽ അടച്ചു പൂട്ടൽ ഭീഷണി വരെ നേരിടേണ്ടി വന്നിട്ടുണ്ട്. ഡിജിറ്റൽ ഫിലിം മേക്കേഴ്സ് ഫോറം ട്രസ്റ്റിന്റെയും എസ്.ആർ.വി.സ്കൂൾ സംരക്ഷണ സമിതി ചെയർമാൻ പ്രൊഫ.കെ.ബി. ഉണ്ണിത്താന്റെയും തൃശ്ശൂരിലെ നിരവധി സംഗീത പ്രേമികളുടെയും സംഘടനകളുടെയും നിരന്തര പ്രയത്നങ്ങളുടെ ഫലമായി 2016ൽ സർക്കാർ ഈ സ്കൂളിനെ കോളേജായി പ്രഖ്യാപിച്ചു.

## പാഠ്യപദ്ധതികൾ
എസ്. എസ്. എൽ. സി. പാസ്സായ പെൺകുട്ടികൾക്ക് 2 വർഷത്തെ *സീനിയർ മ്യൂസിക് സർട്ടിഫിക്കറ്റ് കോഴ്സ്*  ആണ് മുൻപ് ഇവിടെ ഉണ്ടായിരുന്നത്. കോളേജായി ഉയർത്തപ്പെട്ടതിനു ശേഷം കാലിക്കറ്റ് യൂണിവേഴ്‌സിറ്റി അഫിലിയേഷനോടുകൂടിയുള്ള നാല് കോഴ്‌സുകളായിരിക്കും ഉണ്ടാവുക. തുടക്കത്തിൽ ഓരോ കോഴ്‌സിനും പത്ത് വിദ്യാർത്ഥിനികൾക്കായിരിക്കും അഡ്മിഷൻ.

## അവലംബം


## പുറമെനിന്നുള്ള കണ്ണികൾ

*Government Music and Fine Arts Colleges 
*Music 

വർഗ്ഗം:തൃശ്ശൂർ ജില്ലയിലെ വിദ്യാലയങ്ങൾ
വർഗ്ഗം:തൃശ്ശൂർ വിദ്യാഭ്യാസ ജില്ലയിലെ വിദ്യാലയങ്ങൾ
വർഗ്ഗം:കേരളത്തിലെ സംഗീത വിദ്യാലയങ്ങൾ
വർഗ്ഗം:കേരളത്തിലെ അടച്ചുപൂട്ടൽ ഭീഷണി നേരിട്ട വിദ്യാലയങ്ങൾ